Φέτος το καλοκαίρι δεν κάναμε πολλά μπάνια ή τουλάχιστον όσα θα μπορούσαμε να είχαμε κάνει. Έτυχε, επίσης, να κλείσει το κολυμβητήριο που πήγαινε η κόρη μου, το Aqua forum. Τους έκανε η τράπεζα κατάσχεση το κτήριο. Ήταν ένα μεγάλο πλήγμα για εμάς, γιατί ήταν πολύ κοντά και είχε πολύ καλές τιμές για τη χρήση της πισίνας. Η κόρη μου εδώ έμαθε να κολυμπάει.\nΣτη θάλασσα πήγαμε περισσότερο στις διακοπές μας. Πήγαμε και δύο τρεις φορές με φίλους. Πιο πολύ κολυμπήσαμε φέτος σε πισίνες. Προτίμησα να πηγαίνουμε στο ξενοδοχείο Four Season. Πήγαμε και στο ξενοδοχείο Avalon, αλλά αν και πιο φτηνό, μαζεύει πολύ κόσμο και είναι δύσκολο να βρεις ξαπλώστρα. Στις διακοπές μας, πήγαμε σε πισίνα το Σαββατοκύριακο που ήμασταν στην Κρυοπηγή. Πήγαμε σε δύο ξενοδοχεία που μας είπαν ότι έχουν πισίνα στην περιοχή. Η αλήθεια είναι ότι φοβηθήκαμε ότι δε θα βρούμε ξαπλώστρα στη θάλασσα, γιατί είχε πραγματικά πολύ κόσμο εκεί, στο τέλος Ιουλίου.\nΔε θα θελα κάτι να διορθώσω σε αυτά που κάναμε αν τα ξανακάναμε. Πιστεύω ότι φέτος το καλοκαίρι αυτή θα ήταν όπως και να έχει η πορεία μας. Απλά επειδή έκλεισε το κολυμβητήριο που πηγαίναμε και επειδή δεν πήγαμε στο καινούργιο που έχω βρει, δεν έκανε πολλά μπάνια η κόρη μου.\nΉθελα να πάω για περπάτημα στο κέντρο της πόλης αλλά προς μεγάλη μου έκπληξη έφτιαχναν σχεδόν όλο το κέντρο και ήταν σαν ένα απέραντο εργοτάξιο. Οπότε πάει και αυτό το χαρτί. Επίσης, δεν πήγαμε εκδρομές σε μέρη όπως τα Πλατανάκια ή το Φράγμα Θέρμης. Δεν έτυχε βασικά. Αν δουλεύεις το καλοκαίρι, δύσκολα μετά τη δουλειά να ξεκινήσεις για βόλτα.\nΤέλος όμως, το καλοκαίρι, τώρα τα κεφάλια μέσα και βουρ για το σχολείο. Το πολύ πολύ να κάνουμε κανένα μπανάκι ακόμα πριν ξεκινήσουν τα σχολεία στην πισίνα. Έτσι πέρασε κάπως το δικό μας καλοκαιράκι.\nΕσείς πώς τα περάσατε;\nΔιαβάστε περισσότερα >> "Απολογισμός του Καλοκαιριού"\nΑναρτήθηκε από Natassas blog tips στις Αυγούστου 29, 2019 16 σχόλια:\nΑρχίζουν πάλι τα σχολεία - καινούργιο γραφείο\nΤο 2018 το Φθινόπωρο ετοιμαστήκαμε για να πάμε στη δευτέρα δημοτικού. Στην πρώτη δημοτικού είχαμε αγοράσει καινούργια τσάντα αλλά φθάρθηκε. Όχι πολύ, αλλά τόσο όσο να φαίνεται παλιά. Το ίδιο συνέβη και με το τσαντάκι φαγητού και την κασετίνα που ήταν όλα ίδια. Δεν ήταν καλές αγορές. Οπότε αποφασίσαμε να αγοράσουμε καινούργια για το 2018. Έδωσα ένα σημαντικό ποσό και αγόρασα τη νέα μας τσάντα. Η οποία δεν έχει πάθει τίποτα και θα τη χρησιμοποιήσουμε και το 2019.\nΝα τη η τσάντα μας και η κασετίνα παρακάτω, την οποία αγοράσαμε από ηλεκτρονικό κατάστημα στο διαδίκτυο.\nΛίστα δεν έχουμε πάρει ακόμα. Αλλά πήγαμε στο Πλαίσιο και αγοράσαμε μολύβια, σβήστρες και ξύστρες. Εκεί βρήκαμε τρομερή ποικιλία από είδη γραφείου και ζωγραφικής. Είχε επίσης πολύ κόσμο και οι τσάντες εκεί είχαν σχεδόν εξαντληθεί. Οπότε καλό θα ήταν να βιαστείτε αν ενδιαφέρεστε για τσάντα από το Πλαίσιο.\nΤο 2018 αποφάσισα να αγοράσω ένα γραφείο για την κόρη μου καθώς είχε μόνο ένα ροζ τραπεζάκι από το ΙΚΕΑ και τη ροζ καρεκλίτσα να κάθεται. Το γραφείο είναι από το ΙΚΕΑ καθώς ο χώρος μου είναι πολύ μικρός για την ώρα, και δε θα χωρούσε άλλο γραφείο πιο μεγάλο. Επέλεξα να πάρω και μία συρταριέρα που πάει σετ με το γραφειάκι. Η καρέκλα παιδική σε απόχρωση του ροζ και κοστίζει αρκετά, αλλά είναι ότι καλύτερο για την κόρη μου γιατί έχει και χώρο να βάζει τα πόδια της.\nΣου άρεσαν τα έπιπλα αυτά;\nΔιαβάστε περισσότερα >> "Αρχίζουν πάλι τα σχολεία - καινούργιο γραφείο"\nΑναρτήθηκε από Natassas blog tips στις Αυγούστου 26, 2019 10 σχόλια:\nΚάθε χρόνο τέτοια εποχή αδειάζει η Θεσσαλονίκη. Όλοι, όσοι κλαίγονται όλο το χρόνο ότι δεν τους περισσεύει χρόνος και χρήμα, εξαφανίζονται σε κάποιο παραθεριστικό. Για μένα ο Αύγουστος είναι η εποχή που μπορώ να γνωρίσω καλύτερα την πόλη μου. Πηγαίνω βόλτες με άνεση στο κέντρο της, και γυρνάω με το αυτοκίνητο βόλτες στην περιοχή μου και πιο μακριά.\nΕχθές πήγα στο πανηγύρι της εκκλησίας της Μεταμόρφωσης στην Καλαμαριά. Πήγα και δύο μέρες πιο πριν πάλι εκεί γιατί οι εκδηλώσεις κρατάνε μέρες. Την Κυριακή στις 4/8 είχε χορευτικά από συλλόγους Ποντιακούς. Καθίσαμε και είδαμε λίγο και μετά αναχωρήσαμε για το σπίτι. Την Τρίτη στις 6/8, την ημέρα της Μεταμόρφωσης του Σωτήρος, δεν είχε κάποια εκδήλωση αλλά τα μαγαζιά ήταν ανοιχτά και πιο κάτω από την εκκλησία ο δρόμος ήταν κλειστός και γεμάτος από μαγαζάκια με παιχνίδια και αξεσουάρ. Περάσαμε από αυτό το δρόμο και μετά πήγαμε και προσκυνήσαμε στην εκκλησία την εικόνα. Στη συνέχεια είπιαμε τον καφέ μας σε ένα από τα πολλά καφέ που έχει στην οδό Μεταμορφώσεως. Περπατήσαμε στον πεζόδρομο και φύγαμε κατά τις εννιά και μισή.\nΕίχε πολύ κόσμο. Όλοι έβγαιναν για να πάνε στα καφέ ή για φαγητό. Είχε και ένα ματς με τον ΠΑΟΚ και τον Άγιαξ και μερικά μαγαζιά που είχαν τηλεοράσεις ήταν αποπνικτικά γεμάτα.\nΗ μέρα πέρασε όμορφα, τη διαδέχτηκε η νύχτα που επίσης κύλισε ομαλά. Το ματς για όσους το παρακολούθησαν έληξε με ισοπαλία. Κι εμείς στο σπίτι με συντροφιά την τηλεόραση καθίσαμε να δούμε κάποια ταινία. Εμένα ως γνωστόν με πήρε ο ύπνος στον καναπέ βλέποντας τηλεόραση. Κατά τις 12 σηκώθηκα και πήγα στο δωμάτιο και συνέχισα τον ύπνο μου.\nΚατ' αυτόν περίπου τον τρόπο κυλάνε οι ανέμελες ημέρες του καλοκαιριού.\nΔιαβάστε περισσότερα >> "Αύγουστος ο μήνας των διακοπών"\nΑναρτήθηκε από Natassas blog tips στις Αυγούστου 12, 2019 4 σχόλια:\nΦέτος το καλοκαίρι κάναμε τις διακοπές μας στην Κρυοπηγή Χαλκιδικής. Είναι ένα ήσυχο και όμορφο μέρος. Η Κρυοπηγή σα χωριό είναι ένας δρόμος, ο δρόμος που περνάει για να πάει κάποιος από Πολύχρονο στην Καλιθέα. Τα λιγοστά μαγαζιά του έχουν κυρίως τα απαραίτητα και μερικά σουβενίρ για τους τουρίστες. Το δωμάτιο που μέναμε ήταν πάρα πολύ καλό σε ωραία τοποθεσία με θέση στάθμευσης για το αυτοκίνητο και κουζινάκι. Η παραλία που βρίσκεται ακριβώς κάτω από την Κρυοπηγή είναι μέσα στις πέτρες. Για να μπεις στη θάλασσα χρειάζεσαι ειδικά παπούτσια ειδικά αν θέλεις να μπεις για να κολυμπήσεις χωρίς τραυματισμούς. Εγώ χάλασα τα νύχια των ποδιών μου εκεί που πήγα την πρώτη κιόλας ημέρα. Επίσης πληρώσαμε την ξαπλώστρα πέντε ευρώ. Ο καφές κόστιζε χώρια άλλα πέντε ευρώ.\nΚαλές παραλίες είναι και από τη αριστερή και από τη δεξιά της Κρυοπηγής λίγα χιλιόμετρα πιο πέρα. Στην παραλία της Αγοράς που πήγαμε τη δεύτερη μέρα η ακτή ήταν υπέροχη. Δεν υπήρχε πέτρα πουθενά και η θάλασσα ήταν πεντακάθαρη. Βέβαια όλο αυτό είχε υψηλό τίμημα καθώς πληρώσαμε την ξαπλώστρα στα δέκα ευρώ στην πρώτη σειρά που καθίσαμε. Ο καφές χρεώνεται χώρια στα πέντε ευρώ. Από τη μεριά ανάμεσα στην Κρυοπηγή και το Πολύχρονο είχε ακόμα μία ονειρική παραλία το Αζούρ. Και εκεί όμως οι τιμές από τις ξαπλώστρες ήταν φωτιά.\nΤο Σαββατοκύριακο πήγαμε σε πισίνες από κάποια ξενοδοχεία της Κρυοπηγής. Εκεί μας βγήκε εξαιρετικά φτηνά. Στο Medusa πληρώσαμε 2,5 ευρώ τον καφέ και στο Alkyon hotel στα 3 ευρώ τον καφέ. Δε χρεώναν την ξαπλώστρα. Μας άρεσε πολύ εκεί και τα παιδιά έπαιξαν όσο ήθελαν.\nΤην επόμενη ημέρα πήγαμε στην Καλιθέα για βόλτα και μπάνιο. Εκεί πάλι πληρώσαμε την ξαπλώστρα στα πέντε ευρώ και άλλα πέντε ο καφές. Η θάλασσα είχε κάποιες πέτρες, μεγάλες όμως. Μπορούσες δηλαδή να μπεις μέσα χωρίς παπουτσάκια ειδικά για πέτρες. Η Καλιθέα έχει το καλύτερο χωριό της Χαλκιδικής. Έχει μεγάλη αγορά και καταστήματα με ότι ζητήσεις. Έχει καφετέριες, ταβέρνες και νυχτερινή ζωή. Έχω μείνει αρκετές φορές Καλιθέα και πάντα έχω πολύ καλές αναμνήσεις από το μέρος. Θα μιλήσω σε άλλη ανάρτησή μου αναλυτικά για την Καλιθέα.\nΤελευταία μέρα καθώς επιστρέφαμε πήγαμε στα Φλογητά και κάναμε και ένα μπάνιο εκεί. Το 2019 τον Ιούλιο στις αρχές έκανε Θεομηνία στα Φλογητά. Έπιασε ένας δυνατός αέρας και έσπασε και ξερίζωσε πολλά δέντρα. Καθώς πηγαίναμε στα Φλογητά είδαμε τα δέντρα να έχουν πολλά από αυτά σπάσει ή ακόμα και ξεριζωθεί από τη θέση τους. Το θέαμα μας μετέδωσε μία θλίψη και μελαγχολία για το τι είχε γίνει.\nΦέτος το ταξίδι μας είχε μία μεγάλη επιβάρυνση στο οικονομικό όσον αφορά τις παραλίες. Ελπίζω του χρόνου να μας χρεώνουν μόνο τον καφέ και να σταματήσει αυτή η ληστρική κατάσταση στα μπαρ παραλίας. Ωστόσο το ταξίδι μας, μας έδωσε μία χαλάρωση που πολύ τη ζητούσαμε όλοι. Περάσαμε όμορφα, τα παιδιά έπαιξαν και γενικά κερδίσαμε μια όμορφη ανάμνηση.\nΕσύ που πήγες φέτος;\nΔιαβάστε περισσότερα >> "Διακοπές στην Κρυοπηγή Χαλκιδικής"\nΑναρτήθηκε από Natassas blog tips στις Αυγούστου 07, 2019 2 σχόλια:\nΤο καλοκαίρι είναι πιο χαλαρωτικό καθώς τα παιδιά απέχουν από το σχολείο και οι διακοπές είναι μπροστά. Εμείς όμως οι μαμάδες επιμένουμε να τα μορφώνουμε ακόμα και μέσα από τα παιχνίδια τους. Έτσι κι εγώ έκανα μερικές ασκησούλες - δραστηριότητες για να περάσουν ένα ωραίο και εκπαιδευτικό Σαββατοκύριακο.\nΤο εκτυπώσιμο έχει αναγραμματισμούς, σταυρόλεξο και μαθηματικές πράξεις. Συνδυάζεται με ωραίες καλοκαιρινές εικόνες για να δίνει μία ευχάριστη νότα στο μαθητή. Οι ασκησούλες είναι για παιδιά δημοτικού. Το εκτυπώσιμο μπορείτε να το κατεβάσετε από εδώ και είναι σε μέγεθος Α4 σε μορφή pdf.\nΔιαβάστε περισσότερα >> "Καλοκαιρινές δραστηριότητες εκτυπώσιμο"\nΑναρτήθηκε από Natassas blog tips στις Αυγούστου 05, 2019 6 σχόλια:\nΕτικέτες αριθμοί, γράμματα\nΈχω μία κόρη που πηγαίνει φέτος στη δευτέρα Δημοτικού. Σε μία από τις συναντήσεις με τη δασκάλα της, πέρσι, μου είπε ότι χρειάζεται να δουλέψουμε τις φωνούλες. Έτσι ερεύνησα, βρήκα και διάβασα εργασίες στο διαδίκτυο. Κατέληξα να μαζέψω κάποιες από αυτές και να συνθέσω ένα μικρό βιβλίο εργασιών με ότι θεωρούσα πιο απαραίτητο για την εκπαίδευση της κόρης μου. Το διαβάσαμε και το λύσαμε το καλοκαίρι του 2018. Σου το παραθέτω παρακάτω και καλή επιτυχία.\nΜπορείτε να εκτυπώσετε τις εργασίες από εδώ 53 εργασίες για την πρώτη δημοτικού.\nΣου φάνηκε χρήσιμο το άρθρο μου;\nΔιαβάστε περισσότερα >> "53 εργασίες για την πρώτη Δημοτικού"\nΑναρτήθηκε από Natassas blog tips στις Ιουνίου 26, 2019 Δεν υπάρχουν σχόλια:\nΔιαβάστε περισσότερα >> "5 γρήγορα γεύματα για τις διακοπές"\nΑναρτήθηκε από Natassas blog tips στις Ιουνίου 24, 2019 10 σχόλια:


Αντίσταση στις γειτονιές!: Το Κ.Ο. του ΚΚΕ(μ-λ) για τις ελληνοτουρκικές σχέσεις\nΤο Κ.Ο. του ΚΚΕ(μ-λ) για τις ελληνοτουρκικές σχέσεις\nστις 12:57 μ.μ. από Αντίσταση στις γειτονιές θέματα: διεθνη, Κ.Κ.Ε.(μ-λ), πολιτικη, τουρκια, F\nΗ «απαίτηση» αυτή εκφράζει και ιδιαίτερες αναγκαιότητες που αφορούν στις ελληνοτουρκικές σχέσεις. Αναφερόμαστε στην κούρσα των πολεμικών εξοπλισμών και ανταγωνισμών των δύο αστικών τάξεων, προς μεγάλη τέρψη της αμερικάνικης (κυρίως) πολεμικής βιομηχανίας και προς δόξα της εξάρτησης των δύο χωρών, που πολύ βαριά πληρώνουν οι δύο λαοί"\nΣωστή επίσημανση, οντως ευνοεί τις πολεμικές βιομηχανίες αυτή η κουρσα των πολεμικών εξοπλισμών,με μια επισημανση βεβαια η Ελλαδα έχει σχεδον καταστρέψει την αμυντική της βιομηχανια σε αντιθεση με την Τουρκία που την αυξάνει.\nΘα ήθελα όμως να κάνω μια ερώτηση προς τα μέλη του ΚΚΕ(μ-λ) την όποια άμυνα λέτε της χώρας θα την πάρει στα χέρια του ο λαός και η εργατική τάξη; Σωστά; Πως; Με τι όπλα; Αυτό δεν θα πρέπει μια κομμουνιστική οργάνωση να την προβληματίζει; Με τόξα και σπαθιά θα πολεμήσει ο λαός;\n10/2/17, 12:16 μ.μ.\n1.Ούτε η Ελλάδα ούτε η Τουρκία βασίζουν την αμυντική ή επιθετική τους ικανότητα στη δικιά τους αμυντική βιομηχανία. Άρα η επισήμανση ότι «η Ελλάδα έχει σχεδόν καταστρέψει την αμυντική της βιομηχανία σε αντίθεση με την Τουρκία που την αυξάνει» δεν έχει ιδιαίτερο νόημα. Νόημα έχει το «προς μεγάλη τέρψη της αμερικάνικης (κυρίως) πολεμικής βιομηχανίας και προς δόξα της εξάρτησης των δύο χωρών, που πολύ βαριά πληρώνουν οι δύο λαοί».\n2.Καλά είναι και τα… «τόξα και σπαθιά» για αυτόν που θέλει να αντισταθεί και να τα χρησιμοποιήσει προς όφελός του και όχι για του «αφέντη το παντεσπάνι». Πάντως, ιστορικά και διαχρονικά τα πολλά και βαριά όπλα τα κατείχαν πάντα οι κυρίαρχες τάξεις, αυτό όμως δεν εμπόδισε όσους επιχείρησαν να αντισταθούν να βρούνε τρόπου και δρόμου να «εξοπλίσουν» την αντίστασή τους. Προηγείται μάλλον η θέληση να αντισταθείς, ξέροντας ενάντια σε ποιόν και με ποιους συμμάχους. Δεν θυμάμαι εγώ τουλάχιστον λαό εκ των προτέρων εξοπλισμένο με… «τόξα και σπαθιά» που να αποφάσισε, επειδή είχε αυτά τα όπλα, να αντισταθεί στους δυνάστες του που είχαν, σε κάθε περίπτωση, περισσότερα «τόξα και σπαθιά». Εξάλλου, δεν φωνάζουμε για φτηνό εντυπωσιασμό το σύνθημα «το μεγαλύτερο υπερόπλο είναι οι λαοί».\n10/2/17, 4:35 μ.μ.\nΩραία καταλαβα ...ας φαγωθούν οσοι φαγωθούν με τόξα και σπαθιά,δεν βαριέσαι κάποιοι στιγμή η αντισταση έτσι μεταφυσικά θα νικήσει γιατί γενικά ο λαος αντιστέκεται κάπως μεταφυσικά κτλ.\nΙστορικά και διαχρονικά πότε ακριβώς την εποχή του...του πριν 40 χρόνια; Λυπάμαι άλλα σοβαρά δεν μπορώ να πάρω κανένα που δεν γνωριζει τη στοιχειώδη στρατιωτική ιστορία των πολέμων διαχρονικά της ανθρωπότητας και που καταλήγει να θεωρεί οτι μηχανιστικά πάνω κάτω ίδια η στρατιωτική ποσοτική και ποιοτική κατάσταση διαχρονικά;\nΥπάρχει μια ισορροπια στρατιωτική (οριακά) μεταξυ Ελλαδας και Τουρκίας, ελεγχομενη απο τους Αμερικανούς. Ναι μεν δηλ οι Τουρκοι υπερεχουν ποσοτικά υστερουν σε κάποια ποιοτικα όπλα που οι Αμερικανοι δεν τους τα δίνουν.\nΑλλά οτι η τουρκικη βιομηχανια ειναι το ιδιο ανυπαρκτη με την ελληνικη γιατι η Τουρκία ειναι εξαρτημένη χώρα απο τους Αμερικανούς όπως και η Ελλαδα είναι τουλαχιστον αστείο ..ενημεσώσου λιγακι για τις εξελίξεις, γιατί ο αριστερισμος της γενικολογιας σε κανει και τυφλο και κουφο. ΤΟ μονο υπερόπλο ειναι οι λαοί..! Θα γελούσαν τα μουστάκια του Σταλιν με τον ιδεαλισμο ορισμένων...Φυσικά πρεπει να σ ενδιαφερει η κατοχή ενός όπλου πχ που μπορει ν αποτρέψει ή να κανει τον όποιο επιτιθέμενο να το σκεφτεί δυο και τρεις φορες να επιτεθεί. Γλιτώνεις επιθέσεις..γλιτωνεις και κόσμο που τζάμπα και άδικα θα παει αν το στειλεις με τοξα και σπαθιά.\nhttp://www.gazzetta.gr/plus/article/810686/i-gigantiaia-polemiki-viomihania-poy-ftiahnei-o-erntogan-stin-toyrkia-pics η κατεστραμμενη τουρκικη βιομηχανια.\n11/2/17, 8:54 π.μ.\nΩραία… δεν κατάλαβες. Κάποτε μας έλεγαν οι απόψεις σου ότι η εποχή τον επαναστάσεων έχει περάσει γιατί ανακαλύφθηκε η ατομική βόμβα. Πολύ μαρξιστικό, δεν νομίζεις. Τώρα, αν εσύ τον μαρξισμό σου τον εξαντλείς στο ποιος έχει τα περισσότερα και πιο σύγχρονα όπλα δεν θα γελάει μόνο το μουστάκι του Στάλιν, αλλά και η γενειάδα του Μαρξ (για το Λένιν ούτε λόγος). Ο μαρξισμός όμως δεν είναι τα εγχειρίδια πολεμικής ιστορίας του ΓΕΣ.\n12/2/17, 1:54 μ.μ.\nΥΓ: Περισσότερο βέβαια από όλους θα γελάει ο βιετναμέζικος λαός που νίκησε… την ατομική βόμβα.\n12/2/17, 2:07 μ.μ.\nΘα ήθελα πάντως πραγματικά να καταλάβω που οδηγεί αυτή η συζήτηση περί «τόξων και σπαθιών», σε σχέση με τα καθήκοντα που πρέπει να έχει το κίνημα σήμερα; Μήπως να αρχίζαμε να αγοράζουμε όσα περισσότερα όπλα μπορούμε, εμείς (ως κίνημα), ή το κράτος και η κυβέρνηση για όποτε χρειαστούνε, προς… τέρψη των εμπόρων όπλων; Ξέρετε, έχουμε κίνημα ισχυρό… τα όπλα μας μάραναν.\n12/2/17, 4:14 μ.μ.\nΚαταρχάς κάνεις το αλμα στην λογικη βγάζοντας ενα συμπέρασμα απο πραγματα που δεν είπα: δεν ισχυρίστηκα ότι οι λαοί δεν θα αντισταθούν με κάθε μέσο απέναντι στην όποια επίθεση. Ο βιετναμέζικος λαός αντιστάθηκε και καλα έκανε αλλά με τι μεγαλο κόστος και λόγω οπλικής αδυναμίας. Και ποσο λιγότερο πιθανον απώλειες επαναλαμβάνω και ενδεχομενως να ειχε μια καλυτερη πολεμικη οχύρωση εκεί. Ή μηπως νομίζεις οτι ο Σοβιετικός λαός με επικεφαλη τον Σταλιν πολέμησε με όπλα και σπαθιά. Αλήθεια ε; Και τι διάολο ήταν η απο τα πριν πολεμική προετοιμασία και το χτίσιμο της σοβιετικης βιομηχανίας και στα οπλικά της συστήματα; Μιλιταριστική...λογική; Αυτό που λέω είναι ότι ναι οι κομμουνιστές πρέπει να ενδιαφέρονται για το οπλικό σύστημα που διαθέτει η χώρα και να μην αντιμετωπίζουν το θέμα ως ελάσσωνος σημασίας. Απο τα υποβρύχια που γέρνανε μέχρι τη διάλυση της ελληνικης αμυντικής βιομηχανίας (ξεπουλημα)και τις άσκοπες αγορές ξεστοκαρίσματος οπλικών συστημάτων απο την αμερική, ναι πρεπει να πιεζουν και να ενημερώνουν το λαο για τις συνεπειες που μπορει να υπαρξουν στην αμυνα και την υπεράσπιση της ασφάλειας, για όλα αυτά τα θέματα. Τα άλλα όλα είναι όλιγον αριστερισμος και μάλιστα της κακιάς ώρας. Ποιο κίνημα ακριβώς παιδάκι μου...εδώ θεωρείς ότι δεν εχουν σημασια τα οπλικα συστήματα, μην ασχολειστε...γιατί η χωρα εχει αστικη διακυβέρνηση και ενταξει καπως ως δια μαγείας θα τα καταφέρει ο λαός.\nΥΓ Και όταν με το καλό τους διώξουμε τους αστούς ναι..ίσως χρειαστουμε να φτιαξουμε και ατομικη βομβα για την ασφαλεια του λαου μας. Ή μήπως όχι; Αιντε παιδια αιντε τραβατε σε πορειες με το ΣΕΚ και την αναρχια τις ιδιες πασιφιστικές αερολογιες τσαμπουνάνε.\n12/2/17, 5:55 μ.μ.\nΔεν έχει πιά νόημα η συζήτηση γιατί μάλλον κουβεντιάζω με κάποιον μικρομέγαλο (τρολ; ή κάτι άλλο;) που θεωρεί ότι μπορεί να ανοίξει εδώ μικροκαυγά για παιδάκια. Αφού ενδιαφέρεται τόσο για τα οπλικά συστήματα (θεωρώντας τον εαυτό του «μπαρουτοκαπνισμένο κομμουνιστή»), ας φωνάξει «αέεερα» και «ζήτω ο πόλεμος». Δεν ξέρει μάλλον τίποτα από τον αντιμπεριαλιστικό-αντιπολεμικό αγώνα των κομμουνιστών. Θέλει απλώς να αγοράσει «υποβρύχια που δεν γέρνουν». Και τολμάει να βάζει στο στόμα του τον τιτάνιο αγώνα της ΕΣΣΔ κατά του φασισμού, …για να τα αγοράσει.\nΓια την ουσία του κειμένου δεν λέει τίποτα.\nΑλλά τι κάθομαι και γράφω; Αφού δείχνει να ξέρει να «απαντά» όπως νομίζει ότι θα «πολεμήσει» τον εχθρό αναμασώντας το προφανές. Για τον ένοπλο λαϊκό αγώνα προφανώς χρειάζονται όπλα. Δείχνει όμως να τον ξεκίνησε ήδη με τις ελληνικές ένοπλες δυνάμεις του Καμμένου. Τέλος για μένα η συζήτηση.\n13/2/17, 2:08 π.μ.


Αρχική » ΡΟΗ ΕΙΔΗΣΕΩΝ » Περιφέρεια Αττικής: «Πράσινο» φως για έργα ομβρίων στο Δάσος Χαϊδαρίου\n«Υπογράψαμε με τον ανάδοχο τη σύμβαση προκειμένου να ξεκινήσει ένα αντιπλημμυρικό έργο νευραλγικής σημασίας για το Χαϊδάρι. Παράλληλα με τη μάχη που δίνουμε για την καλύτερη διαχείριση της πανδημίας, εστιάζουμε και στην έγκαιρη ολοκλήρωση παρεμβάσεων που θα θωρακίσουν καλύτερα την Αττική μας από έκτακτα φυσικά φαινόμενα. Η αποτελεσματική αντιπλημμυρική θωράκιση της Αττικής είναι προτεραιότητα και προς αυτή την κατεύθυνση εργαζόμαστε χωρίς χρονοτριβές. Για εμάς η προάσπιση της ασφάλειας των πολιτών, είναι στο επίκεντρο των πολιτικών μας», τονίζει ο περιφερειάρχης Αττικής Γιώργος Πατούλης.\nΕτικέτες: Δήμος Χαϊδαρίου, Περιφέρεια Αττικής\nΣεισμικές δονήσεις στον θαλάσσιο χώρο της Λέσβου\nΔιαδοχικές επιθέσεις σε ΑΤΜ και τράπεζες στην Αττική


Η συγχώρεση είναι η επιλογή του ευφυούς ανθρώπου – Ο ΜΑΘΗΜΑΤΙΚΟΣ\n... 21/01/2018 0\nΜε λίγα λόγια, είναι ελευθερία. Σκεφτείτε: πόσα «κρατούμενα» έχετε για πρόσωπα που σας πλήγωσαν, σας έβλαψαν ή σας προκάλεσαν πόνο; Μήπως τα κουβαλάτε μαζί σας εδώ και χρόνια; Η άρνηση να συγχωρήσουμε κάτι που συνέβη στο παρελθόν δηλητηριάζει και το παρόν και το μέλλον μας, κυριαρχώντας έτσι σε ολόκληρη τη ζωή μας αλλά και στον θάνατο μας, όπως αποκαλύπτει η περίπτωση του Αίαντα. Η βεντέτα που η Κρητική και η Μανιάτικη παράδοση απαιτούσε αίμα για το αίμα μεταδιδόταν σαν ασθένεια από γενιά σε γενιά εξαιτίας της πεισματικής άρνησης για συγχώρεση. Ακριβώς η ίδια λογική έχει αιματοκυλήσει επανειλημμένως την ανθρωπότητα, δημιουργώντας «προαιώνιους εχθρούς».


Μητσοτάκης: Ο Τσίπρας τρέμει τις εκλογές - slpress.gr\nΜητσοτάκης: Ο Τσίπρας τρέμει τις εκλογές\nΚαθαρή νίκη της Ν.Δ. στις επερχόμενες εκλογές ζήτησε ο Κυριάκος Μητσοτάκης καλώντας τους πολίτες να στείλουν ξεκάθαρο πολιτικό μήνυμα και στην κυβέρνηση. Μιλώντας στην τελευταία συνεδρίαση της Πολιτικής Επιτροπής του κόμματος πριν τις ευρωεκλογές ο Κυριάκος Μητσοτάκης κατηγόρησε τον Αλέξη Τσίπρα πως «τρέμει τις εθνικές εκλογές» επισημαίνοντας πως «έχοντας περάσει μια έρημο τεσσάρων χρόνων, όμηρος ενός κόμματος που ήρθε εξουσία οδηγώντας τη χώρα στα άκρα, η κοινωνία παίρνει και πάλι τα πράγματα στα χέρια της».\n«Η χώρα δεν αντέχει να σέρνεται άλλο με έναν ΣΥΡΙΖΑ που θα διαχειρίζεται απλά το τέλος του. Γιατί ο ΣΥΡΙΖΑ είναι κόμμα της κρίσης. Γι’ αυτό και θα είναι κόμμα μιας χρήσης. Κρίνονται, συνεπώς, πολλά στην κάλπη της 26ης Μαΐου.\n“Γι’ αυτό και δεν υπάρχει χώρος για επιπόλαιες επιλογές. Η ψήφος στις 26 Μαΐου δεν θα είναι ούτε απλό «μήνυμα διαμαρτυρίας» προς κάποιον ούτε ανέξοδο «σήμα συμπάθειας» προς κάποιον άλλον» είπε χαρακτηριστικά, επισημαίνοντας πως το αποτέλεσμα της κάλπης πρέπει να γίνει καταλύτης και ηχηρό μήνυμα που θα φέρει το μέλλον, από σήμερα.\n«Ήταν στην κορυφή ενός ανίκανου κράτους, που αδυνατούσαν να συντονίσουν. Γνώριζαν ότι υπήρχαν νεκροί συμπολίτες μας και συνειδητά το απέκρυπταν. Συνωμότες, που στην αρχή παρουσίαζαν ψεύτικα δορυφορικά στοιχεία για εμπρησμούς. Και μετά επέρριπταν την ευθύνη στους ίδιους τους κατοίκους, σε ένα κρεσέντο απάνθρωπης προπαγάνδας. Την ώρα που ξεψυχούσαν άνθρωποι, ο κ. Τσίπρας ρωτούσε αν το επόμενο πρωί «θα πετούσαν τα αεροπλάνα».\n“Ενώ ο υπουργός Υγείας Πολάκης κάτι ψέλλιζε για λίγους τραυματίες. Την άλλη μέρα, ωστόσο, δήλωνε με θράσος ότι οι νεκροί «μαύρισαν» την εικόνα της δήθεν κυβερνητικής προσπάθειας. Και απειλούσε τον καθηγητή Συνολάκη επειδή απέδειξε ότι το κακό θα μπορούσε να είναι πολύ μικρότερο. Ανίκανοι και αναίσχυντοι. Αυτοί ήταν – και αυτοί είναι. Εννιά μήνες μετά ούτε μια συγγνώμη. Και με το νομοσχέδιο για την αναδιάρθρωση της Πολιτικής Προστασίας, που έχει εξαγγελθεί από τον περασμένο Αύγουστο, να έχει έρθει μόλις τώρα για διαβούλευση.\nΈκκληση Αλέξη Τσίπρα για τον Δημήτρη Κουφοντίνα\n“Ενώ έχει ήδη ξεκινήσει η φετινή αντιπυρική περίοδος. Είναι ντροπή» είπε ο κ. Μητσοτάκης επισημαίνοντας πως τη Δευτέρα στη Βουλή θα φανεί ότι εκεί που τελειώνει ο Πολάκης αρχίζει ο Τσίπρας.\nΜιλώντας για την επίθεση του Παύλου Πολάκη στον Στέλιο Κυμπουρόπουλο ο πρόεδρος της ΝΔ τόνισε πως αυτή αποτελεί τον καθρέφτη του μίσους που έχετε φέρει στην πολιτική. «Δεν δηλώνει, απλώς, την απάνθρωπη συμπεριφορά ενός κακέκτυπου ψευτόμαγκα απέναντι σε έναν ήρωα της ζωής και άξιο επιστήμονα. Αλλά συνιστά μία πολιτική θέση:\n‘Για τον Πολάκη -και τον καθένα που ταυτίζεται με αυτόν- ο Στέλιος δεν είναι ο αριστερός, δεξιός ή κεντρώος πολιτικός αντίπαλος. Δεν είναι καν ένας νέος με πρόβλημα υγείας που το ξεπερνά με την ψυχική του δύναμη. Στα δικά τους μάτια είναι κάτι πολύ χειρότερο: Δεν είναι μαζί τους. Και, το κυριότερο, ο Στέλιος είναι ένας άξιος άνθρωπος. Ίσως αυτό είναι τελικά που τους ενοχλεί περισσότερο από όλα» είπε, πλέκοντας το εγκώμιου του υποψηφίου της ΝΔ για την Ευρωβουλή.\nΣυνεχίζοντας την επίθεσή του στον Αλέξη Τσίπρα ο Κυριάκος Μητσοτάκης κατηγόρησε τον πρωθυπουργό πως στηρίζει τον υπουργό του προσθέτοντας πως υιοθετώντας την συγκεκριμένη στάση παίρνει και την ευθύνη: Δέχεται ότι Τσίπρας ίσον Πολάκης.\n«Ο κ. Τσίπρας μου θυμίζει τις ρωσικές κούκλες τις «μπάμπουσκες» που ανοίγουν η μία μετά την άλλη αποκαλύπτοντας συνέχεια νέες μεταμφιέσεις. Για να καταλήξουν τελικά στην τελευταία κούκλα που δεν ανοίγει άλλο. Που δεν είναι άλλη από τη μορφή του Παύλου του Πολάκη. Αυτόν, άλλωστε, διάλεξε -ανάμεσα στα στελέχη του ΣΥΡΙΖΑ- για να περάσει ακόμη και τις διακοπές του» δήλωσε.\n«Πάλι ψέματα λέει. Είπε ψέματα για αυτά που θα έκανε και τώρα λέει ψέματα για αυτά που δεν θα κάνουμε εμείς. Εγώ θα σας πω την αλήθεια: εμείς θα κάνουμε την Ελλάδα καλύτερη και θα δώσουμε στον κόσμο της εργασίας πίσω την αξιοπρέπειά του. Θα δώσουμε προοπτική, προκοπή, ελπίδα, καλούς μισθούς, ανάπτυξη και ευημερία. Ο πολίτης, όμως, γνωρίζει ότι είναι ο κ. Τσίπρας που τον φτώχυνε με 29 πρόσθετους φόρους. Είναι στη θητεία της δικής του κυβέρνησης που χιλιάδες εργαζόμενοι ζουν με μισθούς 330 ευρώ. Γνωρίζει ότι με τις ελίτ είναι ο ίδιος, που έκοψε το ΕΚΑΣ.\n“Αλλά έβαλε τον Κόκκαλη στο ευρωψηφοδέλτιο. Τον μόνο άνθρωπο που έχει «παππού αλλά όχι πατέρα». Και τον ενοχλεί που ζητώ Ελάχιστο Εγγυημένο Εισόδημα και ένα δημόσιο πρότυπο σχολείο σε κάθε περιφέρεια. Γιατί του χαλάει το αφήγημα που πάει να στήσει. Και γιατί ξεχνά ότι η Ν.Δ ήταν, είναι και θα είναι πάντα ένα πλατύ λαϊκό κόμμα. Αντιλαμβάνομαι ότι ο κ.Τσίπρας αισθάνεται παγιδευμένος. Έχει όμως παγιδευτεί στα ψέματά του. Και έχει εγκλωβιστεί στο γραφείο του» είπε ο Κυρ. Μητσοτάκης προκαλώντας τον πρωθυπουργό να υπερψηφίσει την τροπολογία της ΝΔ.\n«Ας μην ανησυχεί. Στις εθνικές εκλογές, θα συζητήσω με όλους τους πολιτικούς αρχηγούς και ευχαρίστως να μιλήσω, σε ξεχωριστό ντιμπέιτ, με τον αρχηγό του δεύτερου κόμματος. Και μάλιστα σε συγκριμένους κύκλους: Για την Οικονομία, για την Ασφάλεια, για το Μεταναστευτικό. Αλλά και για τα Εθνικά Θέματα και την Συμφωνία των Πρεσπών που έχει την υπογραφή του. Του συνιστώ, συνεπώς, να σταματήσει το παραμύθι του τηλε-τζόγου που θέλει κάθε ανεύθυνος που δεν έχει τίποτα να χάσει.\n“‘Η να προκηρύξει εθνικές κάλπες, ώστε να χαρεί γρήγορα τις τηλεοπτικές στιγμές που αναζητά. Φοβάμαι, όμως, ότι και πάλι παίζει με τις εντυπώσεις. Γιατί, συχνά, πίσω από το επίμονο αίτημα για κοκορομαχία κρύβεται η αληθινή φυγομαχία» δήλωσε χαρακτηριστικά.\n«Καταδικάζω την κυβέρνηση τώρα, σημαίνει ψηφίζω μόνο Ν.Δ. Αυτό πρέπει να γίνει συνείδηση κάθε πολίτη -παντού στη χώρα» είπε τονίζοντας πως η καμπάνια της ΝΔ θα είναι μία διπλή εξόρμηση αλήθειας: «Απ’ την μία πλευρά, θα απαντάμε στην προπαγάνδα του ΣΥΡΙΖΑ. Αποκαλύπτοντας τα ψέματα που είπε και τα δεινά που έφερε στη χώρα. Και από την άλλη, με ακόμα μεγαλύτερη έμφαση, θα προβάλουμε σταθερά το δικό μας θετικό προγραμματικό λόγο. Για μια Ελλάδα με λιγότερους φόρους και περισσότερες δουλειές. Και για ένα αποτελεσματικό κράτος που θα εγγυάται ασφάλεια και ίσες ευκαιρίες σε όλους τους πολίτες του».\nΕτικέτες ΝΔ ΜΗΤΣΟΤΑΚΗΣ Τσίπρας


Ovi Magazine : A week (30.10-12.11.2017) in Review all in ...Greek by George Kalatzis\nA week (30.10-12.11.2017) in Review all in ...Greek\nΗ κωμική είδηση της ημέρας!\nΠυροβόλησαν εναντίον του …ΠΑΣΟΚ! Δισέγγονα του …Δον Κιχώτη θα ήταν αυτοί! Μα είναι δυνατόν να πετύχεις κάτι που δεν υπάρχει;\nΕ, ρε πείνα!\nΜια γυναίκα, της οποίας η φωτογραφία, που σηκώνει το μεσαίο της δάχτυλο στην κουστωδία του Ντόναλντ Τραμπ έγινε viral, απολύθηκε από την εργασία της.\nΖαρώνει η παγκόσμια αλυσίδα «ΖΑΡΑ»(για μια ακόμα φορά).\n«Ματωμένα» σημειώματα, σε καταστήματα στην Κωνσταντινούπολη, βρέθηκαν μέσα σε ρούχα της τεράστιας, παγκόσμιας, αλυσίδας «ΖΑΡΑ». «Εγώ έφτιαξα αυτό που κρατάς, αλλά δεν έχω πληρωθεί γι’ αυτό!» έγραφαν τα σημειώματα. Ή διαφορετικά «είναι ο καπιταλισμός ηλίθιε!» Τι έχουμε πει για τη σωτηρία;\nΤο «αυτό» να είναι …ενέσιμο άραγε;\nΓια να υπάρχουν τέτοιες «διαφημίσεις» προφανώς υπάρχουν κι αυτοί που τις πιστεύουν. Κι εφόσον υπάρχουν αυτοί που πιστεύουν αυτές τις διαφημίσεις, μπορείτε εύκολα να φανταστείτε και τι άλλο μπορεί πιστεύουν. Αυτοί.\nΤι έχουμε πει για τη σωτηρία;\nΥ.Γ. Σιγά που θα βάλω link της διαφήμισης να τη δείτε!\nΜόνο εγώ θα μιλάω σε 2 ώρες στη …Μέρκελ σα να μιλάω στη θεία μου!\nΕίναι ο καπιταλισμός μάνα μου!\nΚατά τα άλλα ΚΑΙ για όλους αυτούς-και είναι πολλοί από δαύτους-τους «Λεμονίδες» (εκτός ΟΛΩΝ των άλλων γνωστών τε και αγνώστων αιτιών) ένα μεγάλο ποσοστό των Ελλήνων στερείται συντάξεις που έχει πληρώσει για να έχει αλλά …δεν, μισθούς που δικαιούται να λάβει αλλά …δεν, «γλυτώνει» τράπεζες που δάνειζαν όλους αυτούς τους «Λεμονίδες» για να έχουν προσωπικά αεροσκάφη και βίλες εκατοντάδων τετραγωνικών με ασανσέρ για …10 σκαλοπάτια… Και δεν φτάνουν αυτά, το ίδιο μεγάλο ποσοστό Ελλήνων, χρωστάει σε όποιον μιλάει …αγγλικά πάνω σ’ αυτόν τον πλανήτη. Κι αν σκεφτεί κανείς πως οι «Λεμονίδες» είναι μάλλον …ψιλοκοκό για το σύστημα, σκεφτείτε τι έχουν καταχραστεί «νομότυπα»\n(αντίφαση το γνωρίζω, αλλά αφού τους νόμους τους φτιάχνουν οι ίδιοι που αναφέρω στην επόμενη σειρά)\nόλοι αυτοί που είναι στο απυρόβλητο λόγω του τεράστιων πόρων που κατέχουν. Αυτοί που αγόραζαν τα παπούτσια των 1000 και των 2000€ από τους «Λεμονίδες», σα ν’ αγόραζαν τσίχλες απ’ το περίπτερο.\nΜένει ενεός κανείς…\nΚαταφέραμε σαν ανθρωπότητα να κινδυνεύει να εξαλειφθεί τόσων αιώνων πολιτισμός. Πρέπει πραγματικά να ντρέπονται όλοι αυτοί που συνέβαλαν σ’ αυτό. Προσωπικά, ενώ είμαι περήφανος για την ιστορία που διαδραματίστηκε σ’ αυτά τα χώματα, ντρέπομαι γιατί ξέρω πως υπάρχει ένα ελάχιστο ποσοστό ευθύνης που μου αναλογεί για το σημείο που έχουμε φθάσει. Δείτε αυτό από τους N.Y. Times που είναι πρόσφατο και περιγράφει την αποκάλυψη μιας σφραγίδας της ανασκαφής, ή αυτό, που είναι από το 2015 όταν πρώτο-βρέθηκε ο Γρύπας Πολεμιστής που είχε «κοιμηθεί» ήδη 3500 χρόνια όταν τον «ξύπνησαν». Είναι συναρπαστικό αλλά συνάμα και απογοητευτικό.\nΚάνω μια πρόχειρη μετάφραση του δημοσιεύματος των N.Y.Times, για τους μη αγγλόφωνες αναγνώστες:\nΈνα ελληνικό τεχνούργημα που φέρνει στο νου Ιστορίες από την «Ιλιάδα» και «Οδύσσεια»!\nΟ λεγόμενος « Γρύπας Πολεμιστής της Πύλου», ένας πολύτιμος λίθος που έχει χαραγμένο σχέδιο που μπορεί να σφραγιστεί σε πηλό ή κερί, μετά τον καθαρισμό του. Credit Jeff Vanderpool / Πανεπιστήμιο του Σινσινάτι\nΠριν από δύο χρόνια, αρχαιολόγοι που ανάσκαψαν έναν αρχαίο τάφο στην Πύλο, στη νοτιοδυτική Ελλάδα, έβγαλαν ένα επικαλυμμένο με διάφορες προσμίξεις αντικείμενο, λιγότερο από 4 πόντους μήκος, που έμοιαζε με ένα είδος μεγάλης χάντρας. Αργότερα όμως, ένας συντηρητής απομάκρυνε τις προσμίξεις από το μέτωπο της χάντρας, κι έτσι αποδείχθηκε πως ήταν κάτι διαφορετικό: Ένας σφραγιδόλιθος, ένας πολύτιμος λίθος χαραγμένος με σχέδιο που μπορεί να λειτουργήσει ως σφραγίδα σε πηλό ή κερί. Η εικόνα του σφραγιδόλιθου, μια εντυπωσιακή απεικόνιση ενός πολεμιστή σε μάχη με δύο άλλους, είναι σκαλισμένη με εξαιρετική λεπτομέρεια, με μερικά χαρακτηριστικά της να είναι ελάχιστα ορατά με γυμνό μάτι. Η εικόνα είναι ευκολότερο να εκτιμηθεί σε ένα σχέδιο μεγάλης κλίμακας του πρωτοτύπου.\n«Η λεπτομέρεια είναι εκπληκτική, ειδικά δεδομένου του μεγέθους. Αισθητικά, είναι ένα αριστούργημα μικροτεχνίας», δήλωσε ο John Bennet, διευθυντής της Βρετανικής Σχολής Αθηνών, ενός αρχαιολογικού ινστιτούτου. «Η εκπληκτική σκηνή μάχης στην πέτρινη αυτή σφραγίδα, είναι ένα από τα σπουδαιότερα αριστουργήματα της τέχνης του Αιγαίου, συγκρίνεται με μερικά από τα σχέδια του Μιχαήλ Άγγελου που παρουσιάζονται τώρα στο Μητροπολιτικό Μουσείο Τέχνης», δήλωσε ο Malcolm H. Wiener, ειδικός στην προϊστορία του Αιγαίου και αξιόπιστος επίτροπος του Met.\nΟ σφραγιδόλιθος προέρχεται από έναν άθικτο λακκοειδή τάφο κοντά στο αρχαίο ανάκτορο της Πύλου. Ο τάφος ανακαλύφθηκε τον Μάιο του 2015 από τον Jack L. Davis και τη Sharon R. Stocker (Σ.Τ.Μ. είναι ζευγάρι), αρχαιολόγους του Πανεπιστημίου του Σινσινάτι που κάνουν ανασκαφές στην Πύλο για περισσότερα από 25 χρόνια.\n«Ήταν μετά από τον καθαρισμό, κατά τη διαδικασία της ζωγραφικής (απεικόνισης) και της φωτογράφησης, όταν ο ενθουσιασμός μας έβαινε αυξανόμενος, καθώς σταδιακά συνειδητοποιούσαμε ότι είχαμε αποκαλύψει ένα αριστούργημα», δήλωσαν στην εφημερίδα Hesperia.\nΟ σφραγιδόλιθος όπως βρέθηκε. Οι αρχαιολόγοι το έβαλαν αρχικά στην άκρη για να επικεντρωθούν σε άλλα πιο σημαντικά αντικείμενα του τάφου.\nΑλέξανδρος Ζόκος / Πανεπιστήμιο του Σινσινάτι\nΟ σφραγιδόλιθος παρουσιάζει δύο μυστήρια. Το ένα είναι το πώς και γιατί ήταν χαραγμένος με τέτοια λεπτομέρεια. Το άλλο είναι αν η σκηνή μάχης, που υποδηλώνει έντονα εκείνες στην «Ιλιάδα» και την «Οδύσσεια» του Όμηρου, απεικονίζει ένα γεγονός που συνέβαλε στην προφορική παράδοση για τα έργα του Ομήρου. Ο ιδιοκτήτης της πέτρας, γνωστός ως Γρύπας Πολεμιστής, έχοντας πάρει το όνομά του απ’ το μυθικό ζώο που απεικονίζεται στον τάφο του, θάφτηκε γύρω στο 1450 π.Χ. Ζούσε σε κρίσιμη περίοδο, όταν δηλαδή μεταφέρθηκε ο Μινωικός πολιτισμός της Κρήτης σε πόλεις της ηπειρωτικής Ελλάδας. Οι τοπικοί αρχηγοί, όπως ο Γρύπας Πολεμιστής, ίσως είχαν χρησιμοποιήσει πολύτιμα αντικείμενα από την Κρήτη για να διαφημίσουν την ένταξή τους στην ελληνόφωνη ελίτ του αρχαίου Μυκηναϊκού Πολιτισμού, τον πρώτο στην Ηπειρωτική Ευρώπη. Οι απόγονοί τους, έναν αιώνα περίπου αργότερα, έχτισαν τα μεγάλα παλάτια στην Πύλο, τις Μυκήνες και την Τίρυνθα, θέσεις που αναφέρει ο Όμηρος. Ο Δρ Ντέιβις και η Δρ Stocker πιστεύουν ότι ο σφραγιδόλιθος , όπως και άλλα αντικείμενα στον τάφο του Γρύπα Πολεμιστή, κατασκευάστηκαν στην Κρήτη.\nΕργασίες τέτοιας ποιότητας δεν παράγονταν στην Ηπειρωτική Ελλάδα την εποχή εκείνη. Η λεπτομέρεια είναι τόσο λεπτή που φαίνεται ότι ο χαράκτης θα χρειαζόταν έναν μεγεθυντικό φακό, όπως και αυτοί που θέλουν να θαυμάσουν το έργο. Ωστόσο, δεν έχουν βρεθεί στην Κρήτη μεγεθυντικά εργαλεία εκείνη την περίοδο. Ίσως ο χαράκτης να ήταν μύωψ (Σ.Τ.Μ. που βλέπει πολύ καλά κοντά), σύμφωνα με τους δύο αρχαιολόγους.\nΟ Fritz Blakolmer, εμπειρογνώμονας της τέχνης του Αιγαίου στο Πανεπιστήμιο της Βιέννης, υποστηρίζει ότι ο σφραγιδόλιθος είναι ένα μικροσκοπικό αντίγραφο ενός πολύ μεγαλύτερου πρωτοτύπου, μάλλον διακοσμημένου σε γυψομάρμαρο τοίχο, όπως εκείνου που βρίσκεται στο παλάτι της Κνωσού στην Κρήτη. Επίσης ότι η σφραγίδα πρέπει να είναι χαραγμένη από κάποιον που χρησιμοποίησε μεγεθυντικό φακό, παρόλο που κανένας δεν έχει βρεθεί τέτοιο εργαλείο, και απέρριψε την πιθανότητα ότι οι άνθρωποι εκείνης της εποχής είχαν πιο έντονη όραση από σήμερα.\nΗ σφραγίδα, σκαλισμένη σε σκληρή πέτρα γνωστή ως αχάτη, δείχνει έναν νικηφόρο ήρωα που σκοτώνει έναν αντίπαλο ενώ ένας τρίτος πολεμιστής βρίσκεται νεκρός στο προσκήνιο. Ο σφραγιδόλιθος είναι τοποθετημένος έτσι ώστε να μπορεί να φορεθεί στον καρπό και όντως ο ήρωας φοράει ακριβώς ένα τέτοιο αντικείμενο, σαν να ήταν ένα ρολόι χειρός. Οι δύο ηττημένοι πολεμιστές φαίνονται να ανήκουν στην ίδια ομάδα, επειδή και οι δύο φορούν κιλτ με σχέδια, ενώ ο ήρωας φοράει ένα στενό κάλυμμα στον καβάλο. Η σκηνή προφανώς αντιπροσωπεύει κάποιο γεγονός που ήταν οικείο για τους Μινωίτες που έφτιαξαν τον σφραγιδόλιθο καθώς και για την κοινότητα του Γρύπα Πολεμιστή.\nΜεγέθυνση της εικόνας του σφραγιδόλιθου από αχάτη, όπως εμφανίζεται στην επιφάνεια της πέτρας. Credit Tina Ross / Πανεπιστήμιο του Σινσινάτι\nΗ πιθανή σχέση του σφραγιδόλιθου με τα ομηρικά έπη είναι ενδιαφέρουσα αλλά αόριστη. Παλαιοί αρχαιολόγοι, όπως ο Heinrich Schliemann, που έσκαψε την Τροία και τις Μυκήνες, πίστευαν ότι η «Ιλιάδα» εξιστορούσε ιστορικά γεγονότα και έψαχναν να βρουν αποδείξεις γι’ αυτό, στα ευρήματά τους.\nΟι πιο νέοι αρχαιολόγοι αμφιβάλλουν, αλλά δέχονται ότι η καταστροφή της Τροίας το 1200 π.Χ. θα μπορούσε να είχε διατηρηθεί «ζωντανή» στην προφορική ποίηση για 500 χρόνια έως ότου δηλαδή καταγράφηκαν για πρώτη φορά τα ομηρικά ποιήματα γύρω στο 700 π.Χ. Ο Γρύπας Πολεμιστής θάφτηκε γύρω στο 1450 π.Χ., γεγονός που τον «απομακρύνει» ακόμη περισσότερο από την πρώτη γραπτή έκδοση του Ομήρου. Παρ' όλα αυτά, υπάρχουν κάποιες ενδείξεις ότι η προφορική παράδοση πίσω από τα ομηρικά έπη πάει πίσω ως την Γραμμική Β, δηλαδή το πρώτο ελληνικό σύστημα γραφής.\nΗ Γραμμική Β ήταν απόρροια προσαρμογής της Γραμμικής Α που έγινε από τους Έλληνες των Μυκηνών, και χρησιμοποιούνταν από τους Μινωίτες. Οι παλαιότερες γνωστές επιγραφές Γραμμικής Β χρονολογούνται από το 1450 π.Χ. Η συγκεκριμένη γραφή εξαφανίστηκε μετά την κατάρρευση του Μυκηναϊκού πολιτισμού γύρω στο 1200 π.Χ. Μερικά από τα προβλήματα της μετρικής ανάλυσης των στίχων στα ομηρικά ποιήματα «μπορούν να επιλυθούν εάν χρησιμοποιήσετε παλαιότερες μορφές ελληνικής γλώσσας που είναι σύμφωνες με τη διάλεκτο που καταγράφεται σε γραφές της Γραμμικής Β», δήλωσε ο Δρ. Bennet της Βρετανικής Σχολής στην Αθήνα. Έτσι, η προφορική παράδοση που οδήγησε στα ομηρικά έπη ίσως επεκτάθηκε σε επτά αιώνες. «Δεν λέμε ότι πρόκειται για μια απεικόνιση από τον Όμηρο», δήλωσε ο Δρ. Stocker για τη μετώπη του σφραγιδόλιθου, ενώ παραδέχεται ότι θα ήταν «διασκεδαστικό να πιστέψουμε» ότι ο ήρωας είναι ο Αχιλλέας. Αντίθετα, η εικόνα «είναι μέρος ενός κύκλου ιστοριών που ήταν εξοικειωμένοι τόσο με οι Μυκηναίοι όσο και οι Μινωίτες».\nΟ Δρ. Blakolmer, επίσης, θεωρεί δελεαστικό να βλέπεις τις φιγούρες στη σφραγίδα ως ομηρικούς ήρωες, όπως ο Έκτορας ή ο Νέστωρας, αλλά κατά την άποψή του θα πρέπει να αντισταθούμε στον πειρασμό.\n«Πριν από πενήντα χρόνια, θα βρείτε να αποδίδονται πολλά ευρήματα στους ομηρικούς ήρωες, αλλά οι σημερινοί ακαδημαϊκοί είναι πολύ προσεκτικοί στις ομηρικές τους αποδόσεις», δήλωσε. «Πρέπει να κάνουμε τα δικά μας λάθη, όχι τα δικά τους.»\nΠηγή N.Y. Times.\nΕμ, πες το ντε. Από ΕΣΔ πάσχω εγώ! Γι’ αυτό κοιμάμαι όρθιος το χειμώνα! (Είμαι διαταραγμένος γιατρέ μου;)\nΔείτε τι μας συμβαίνει επειδή μικραίνει η διάρκεια της ημέρας!\nΔηλαδή αυτοί στα …πολύ βόρεια, (όχι Κηφισιά καλοί μου, Σουηδίες, Νορβηγίες, Φινλανδίες, Ισλανδίες κτλ εννοώ!) που η νύχτα διαρκεί κάνα …εξάμηνο πρέπει να είναι το 80% στα ψυχιατρεία, ε; Τι, όχι;\nΑστυνομία, αστυνομία, αυτός σκέφτεται επικίνδυνα!\nΌργουελ ή μου φαίνεται; Mind control!\nΓια μια 48ωρη άδεια. Και μια …γεμάτη αποφυλάκιση(στην ουσία)!\nΜην το παίρνετε ανάποδα. Δεν είπα πως συμφωνώ ή διαφωνώ με την άδεια που έλαβε από τις δικαστικές αρχές ο Δημήτρης Κουφοντίνας. Απλά βάζω εδώ αυτή την, αλιευμένη από το διαδίκτυο, φωτογραφία, ως τροφή για σκέψη. Και επειδή έχει γίνει χαμός πως ο τρομοκράτης (δεν το βάζω σε εισαγωγικά παρόλο που προσωπικά με τρομοκρατεί λιγότερο από διάφορους πολιτικούς που θέλουν το …καλό μου και στο τέλος καταφέρνουν να γίνουν και εξουσία) δεν δικαιούται αυτή την άδεια, λόγω του ότι δεν έχει δείξει καμιά μεταμέλεια, ενώ σύμφωνα με το νόμο, απ’ ό,τι ακούω κι από άκρως συντηριτικούς νομικούς, τη δικαιούται, επισημαίνω πως ο Στυλιανός Παττακός έκανε 17 χρόνια μέσα (παρόλο το-«όταν λέω ισόβια εννοώ ισόβια»-του Κων/νου Καραμανλή που είπε μετατρέποντας την θανατική ποινή των χουντικών σε ισόβια!), αποφυλακίστηκε λόγω ανηκέστου βλάβης της υγείας του και πέθανε …26 χρόνια αργότερα, (εξαιρετική αυτή η ανήκεστος βλάβη που τον κράτησε ζωντανό τόσα χρόνια!) σε ηλικία 102(!) ετών. Ακόμα δε και δυο τρία χρόνια πριν πεθάνει, έβγαινε να ψωνίσει στη λαϊκή με το …καρότσι του και μιλούσε, στους …εμβρόντητους περίοικους, έχοντάς τα 400 φυσικά, για την …επανάσταση της 21ης Απριλίου και για το …καλό που έκανε αυτή στην Ελλάδα, ακόμα και για το ότι ήταν ανύπαρκτοι οι βασανισμοί και οι δολοφονίες της δικτατορίας! Πράγματα που τα είχε πει πολλάκις καλεσμένος και σε διάφορες εκπομπές στην τηλεόραση. Για τέτοια μεταμέλεια μιλάμε! (Σ.Σ. Υπάρχουν πάμπολλα βίντεο στο youtube, δεν πρόκειται να βάλω γελοία link σ’ αυτό το σημείωμα).\nΑυτά, για να έχουμε μια εικόνα για την κατάσταση της σύγχυσης των ανθρώπων. Άδειες απ’ τις φυλακές παίρνουν καθημερινά, δολοφόνοι, παιδεραστές, έμποροι ναρκωτικών και άλλα τέτοια φρούτα του κοινού ποινικού δικαίου (να τονίσουμε πως ο νόμος που τους δίνει αυτό το δικαίωμα ψηφίστηκε το 2009 από τους …προηγούμενους), οι οποίοι έχουν κι αυτοί ειδεχθή εγκλήματα στην πλάτη τους (πολλές φορές χειρότερα και περισσότερα απ’ του Κουφοντίνα) και μάλιστα για ίδιον όφελος. Δεν διαβάζω τίποτα γι’ αυτούς από όλους τους μεγαλόσχημους και μη, που μιλούν μετά βδελυγμίας γι’ αυτή την άδεια.\nΦαίνεται πως και τα θύματα των …αδειούχων του κοινού ποινικού δικαίου δεν είναι του ιδίου βεληνεκούς με τα θύματα της 17ης Νοέμβρη.\nΟ Κουφοντίνας, ανεξάρτητα από την ακραία και καθόλα ουτοπιστική ιδεολογία, που τον έκανε να διαπράξει τελικά εγκλήματα εξαιρετικά ειδεχθή*, νομίζω πως τουλάχιστον, δεν είχε κανένα προσωπικό όφελος διαπράττοντάς τα. Άλλωστε είναι φυλακή και μάλιστα έτσι όπως δείχνουν τα πράγματα ισοβίως. Αλλά αυτή είναι μια προσωπική άποψη.\nΚατά τα άλλα, όλο αυτό το σκηνικό πραγματικά μου θυμίζει τον κλαυθμό τον οδυρμό σε παγκόσμιο επίπεδο μπορώ να πω, και την δημόσια ανησυχία για την εγκληματικότητα, πχ για την απαγωγή ενός-αριθμός ένα!- ανήλικου καυκάσιου παιδιού στο δυτικό κόσμο (φυσικά, εξαιρετικά ειδεχθές και αποκρουστικό θέμα), αλλά την απόλυτη σιωπή και αδιαφορία (πώς αλλιώς να το πω;) για το θάνατο 6.000.000(!) να το γράψω και ολογράφως έξι εκατομμυρίων παιδιών το χρόνο, στην Αφρική και σε άλλες υπανάπτυκτες χώρες, μέχρι να φτάσουν στην ηλικία των …5 ετών λόγω μη πρόσβασης σε καθαρό νερό, τροφή, ιατροφαρμακευτική περίθαλψη, διαβάστε τα λεπτομερώς στο πιο πάνω link! Δεν είναι το ίδιο; Όχι, ε; Μα λαϊκίζω επικίνδυνα, το ξέρω!\nΕνώ καθόλου δεν λαϊκίζουν όλοι αυτοί που λένε πως ο Κουφοντίνας μπορεί να πάρει 48 ώρες άδεια να δει τους δικούς του, ενώ τα θύματά του δεν έχουν αυτή τη δυνατότητα.\n*Δεν θα μπορούσα να συμπεριλάβω στα ειδεχθή εγκλήματα του Κουφοντίνα πάντως, το Μάλλιο, το Μπάμπαλη και μερικούς άλλους που σκότωσε η 17η Νοέμβρη. Ας έκανε σωστά τη δουλειά της η κοινοβουλευτική δημοκρατία που επικράτησε μετά την κατάρρευση της χούντας. Δεν την έκανε όμως. Οι αρχιβασανιστές αθωώθηκαν! Κάποιοι τέτοιοι, λοιπόν, ειδεχθείς άνθρωποι με απίστευτα κακουργήματα στις πλάτες τους, κυκλοφορούσαν ελεύθεροι κι ωραίοι στην, υποτίθεται, αποκατεστημένη τάξη και ασφάλεια ΟΛΩΝ των πολιτών της χώρας.\nΥ.Γ.1 Δεν αναφέρθηκα καθόλου στην περίπτωση Τεμπονέρα. Ο δολοφόνος του είναι σήμερα …διευθυντής σε τράπεζα!\nΥ.Γ.2 Ο γιός του, δολοφονηθέντος επίσης από τη 17η Νοέμβρη, Μομφεράτου, Γιώργος, «αδειάζει» -εντελώς όμως!- αυτούς που είναι βασιλικότεροι του βασιλέως και καταριόνται τους δολοφόνους που πρέπει να σαπίσουν στη φυλακή χωρίς να βγουν ούτε για …κατούρημα! Δεν έχει ανάγκη βλέπετε να καλύψει κουρνιαχτούς που έχουν σηκωθεί από πριν και πρέπει να τους σκεπάσει με δικούς του κουρνιαχτούς!\nΣτη Γερμανία συμβαίνουν αυτά.\nΣτην «ατμομηχανή» της Ευρώπης 16 εκατομμύρια άνθρωποι κινδυνεύουν με φτώχεια. Θα παρακαλούσα όποιον έχει στοιχεία που να καταρρίπτουν αυτά που αναφέρονται σ’ αυτό το άρθρο, να τα παραθέσει. Προσωπικά δεν έχω εικόνα και δεν έχω και τις απαιτούμενες πηγές για να μπορέσω να διασταυρώσω τα στοιχεία. Πάντως αν είναι έτσι, αποδεικνύεται τελεσίδικα ότι κάτι είναι πάρα πολύ άρρωστο στο σύστημα που έχουμε επιλέξει να ζούμε. Και όλο αυτό το δημιούργημα του «καπιταλισμού» δεν έχει πολύ ζωή ακόμα. Εκτός κι αν προλάβει και έρθει η πλήρης καταστροφή, λόγω της αλόγιστης χρήσης προϊόντων του άνθρακα και της έκκλησης του διοξειδίου, και ηρεμήσουν τα πάντα και δια παντός.\nΜα γίνεται να είναι κανείς ένοχος για ληστεία και για επικίνδυνη σωματική βλάβη, χωρίς ελαφρυντικά και να «τρώει» 7 χρόνια με …αναστολή;\nΘα μας κάνουνε να το …κάψουμε (το μυαλό μας!)\nΘα το κάψουμε λέμεεεε!\nΒρε …Πρωτοψάλτε! Μόνος σου τα σκέφτεσαι αυτά;\nΟ μόνος τρόπος να καταργηθεί το φακελάκι είναι να γίνει ιδιωτική η παροχή υγείας στη χώρα μας! Λάικ Αμέρικα μαν! Ομπάμα κερ εντ γκριν …καμελς νάου!(Ομπάμα κερ και πράσινες …καμήλες τώρα, πρωθυπουργικά αγγλικά!) Ένας άλλος τρόπος είναι, μια ειδική υπηρεσία του κράτους να ανακαλύπτει ποιοι ΔΕΝ έχουν να δώσουν φακελάκι και να τους …θανατώνει. Έτσι θα πάψουν και οι γιατροί να το ζητάνε.\nΤελικά οι μισοί «μεγάλοι» του Χόλυγουντ είναι …παρενοχλητές!\nΜετά τον παραγωγό Χάρβεϊ Γουάινσταϊν, που νομίζω πως δεν υπάρχει ούτε καν θηλυκή γάτα στο Χόλυγουντ που να μην έχει παρενοχλήσει, και τον Κέβιν Σπέισι του οποίου ο Ρίντλεϊ Σκότ θα …απαλείψει τις σκηνές από την τελευταία του ταινία, για λόγους …ηθικής, τώρα έσκασε μύτη και ο Ντάστιν Χόφμαν που είχε βάλει ..χέρι ακόμα και στην Μέριλ Στριπ όταν γύριζαν το Κράμερ εναντίον Κράμερ, αν δεν κάνω λάθος, αλλά και όχι μόνο. Υπάρχουν ακόμα δυο καταγγελίες τουλάχιστον για περιστατικά που έχουν συμβεί εδώ και 40(;) χρόνια! Από την άλλη ο Κένεθ Μπράνα λέει, «παρενοχλήθηκε» από τη Τζούντι Ντενς (γεννημένη το 34!) όταν την επισκέφτηκε στο καμαρίνι της να της πει να πάρει μέρος στην τελευταία του ταινία «Έγκλημα στο Όριεντ Εξπρές» και εκείνη κάποια στιγμή, αφού απεδέχθη αμέσως την πρόσκληση, άνοιξε τη ρόμπα της και από τη μέση και κάτω ήταν …γυμνή!\nΥ.Γ. Πληροφορίες της στήλης λένε πως στα φετινά βραβεία ΟΣΚΑΡ θα υπάρχει εκτάκτως και το βραβείο …καλύτερης παρενόχλησης!\nΚάτω απ’ το προσδόκιμο. Ο συγγραφέας-διανοητής Κώστας Βεργόπουλος μας άφησε…\nΚάποιος να τους κλείσει έξω (απ’ την παράγκα) ρε παιδιά…\nΚαι μετά μου λένε εμένα για τρομοκράτες!\nΈχω χεστεί επάνω μου… (Με την ιδέα πως δεν υπάρχει και κάτι άλλο για να ψηφίσει κανείς. Εκτός κι αν ρίξει …ΑΝΤΑΡΣΥΑ! …ΕΝΩΣΗ ΚΕΝΤΡΩΩΝ! Ή …Χ.Α. Οι τελευταίοι με τρομοκρατούν χωρίς καν να βάλω φωτογραφία…)\nΜια σημαδιακή ημερομηνία…\nΗ πτώση του τείχους του Βερολίνου , που εκ των πραγμάτων-νομίζω πως-αποδεικνύεται ότι δεν έδωσε κάποια λύση, είναι κατά τη γνώμη μου δηλαδή η αρχή της έκπτωσης του δυτικού «πολιτισμού», που 28 χρόνια μετά (πολύ λίγο διάστημα για αυτό που ονομάζουμε ιστορία) παραπαίει αγκομαχώντας, με την ψαλίδα πολύ πλούσιων και πολύ φτωχών να μεγαλώνει, έχοντας ως αποτέλεσμα τεράστιο χάσμα μεταξύ των κατοίκων του πλανήτη, χωρίς δυστυχώς να διαφαίνεται κάτι ευοίωνο στον ορίζοντα…\nΟχτώβρης 1917.Ρωσία… Οι τσάροι μεταναστεύουν στο παρελθόν.\nΜ’ αρέσει που κάποιοι γιορτάζουν τα 100 χρόνια απ’ την Οκτωβριανή επανάσταση. Που κράτησε καμιά 10αριά χρόνια! (και πολλά λέω). Μετά όλα μπήκαν στα γνωστά καλούπια. Της απληστίας που δέρνει το ανθρώπινο μυαλό. Το οποίο για να ξεπεράσει το φόβο του θανάτου έχει λίγες επιλογές. Η μια είναι η στροφή στη θρησκεία και τη μετά θάνατον ζωή, η άλλη, η δημιουργία τεράστιου πλούτου που το κάνει να αισθάνεται αθάνατο. Και βέβαια διάφορες παραλλαγές, βασισμένες σ’ αυτά τα δύο μοτίβα. Στη Σοβιετική Ένωση ανεστάλη (δια νόμου νομίζω) εντελώς η πρώτη επιλογή απ’ το σοσιαλιστικό καθεστώς, με πενιχρά αποτελέσματα, αλλά και η δεύτερη, παρόλο που έγιναν προσπάθειες να ξεριζωθεί απ’ το μυαλό του πληθυσμού, στάθηκε αδύνατον. Και τα δύο επανήλθαν δριμύτερα σε πρώτο πλάνο, ουσιαστικά, πριν ο …αλέκτωρ λαλήσει τρις! Τι γιορτάζουν λοιπόν;\nΥ.Γ. Μην ξεχνάμε το μύθο που λέει πως ο Νιάρχος έλεγε «if I die» και όχι «when I die!» (αν πεθάνω και όχι όταν πεθάνω!) Καραμπινάτο δείγμα του τι επίδραση έχει στο μυαλό των ανθρώπων η τεράστια δύναμη που δίνει, εντελώς πλασματικά σ’ αυτήν την περίπτωση, το χρήμα.\nΚατά τα άλλα «το χρήμα δεν φέρνει την ευτυχία», είπε κάποια στιγμή ο Γούντι Άλεν, «απλά αγοράζει ένα πάρα πολύ καλό υποκατάστατο!»\nΛυπηρή είδηση και …αποκλειστική!\nΠέθανε χθες ο Τσακ Νόρις. Σήμερα είναι πολύ καλύτερα!\nΟ κύριος Μητσοτάκης. Αχ αυτός ο κύριος Μητσοτάκης!\nΠάει να πει για την εγκληματικότητα, του σκάει μπροστά του η αστυνομία του ΣΥΡΙΖΑ που λίγο ακόμα θα συλλάβει και τον πραγματικό δολοφόνο του Τζον Φιτζέραλντ Κένεντι! Συνέλαβε το δολοφόνο του Ζαφειρόπουλου, το δολοφόνο της εφοριακού, έχω πληροφορίες πως θα εξιχνιάσει κι αυτά!\nΠάει να πει για τους επιχειρηματίες που έχουν τα χρήματά τους σε οφσόρ βγαίνουν τα Πάναμα πέιπερς, το καταπίνει!\nΜιλάμε για τραγική καντεμιά ο άθρωπας…\nΥ.Γ. BTW, το όλο θέμα με τη δολοφονία της εφοριακού και του δολοφόνου μπάζει λιγάκι! Ας μην θεωρήσει ο κος Πρωθυπουργός πως το έγκλημα έχει εξιχνιαστεί και το δέσει! Μάλλον έξω θα πέσει! Πολύ βολικός …δολοφόνος φαίνεται αυτός που πιάσανε! Έπεσε πάνω στο …μαχαίρι το θύμα, είπε στην απολογία του! Επίσης τον κυνήγησε να του πάρει την τσάντα που της είχε κλέψει, που είχε μέσα 5 ευρώ, ακόμα και βλέποντας το μαχαίρι που της έβγαλε! Ο δικηγόρος του παραιτήθηκε! Επίσης το βίντεο της ταυτοποίησής του, αυτό που φαίνεται να πουλάει το κινητό, είναι μιας μέρας πριν το έγκλημα και το κυριότερο ΔΕΝ απεικονίζεται ο ίδιος στο βίντεο, δεν φαίνεται πουθενά το τατουάζ που έχει ο δολοφόνος στο λαιμό του, στο λαιμό του εικονιζόμενου στο ντοκουμέντο!\nΓια δες πράγματα. Ομάδα ποδοσφαίρου ο Αρχιεπίσκοπος!\nΞεπέρασε και τον προκάτοχό του, «ελάτε όπως είστε»!\nΚάλεσε τον …Τσιάρτα να την φτιάξει, αυτόνα τον άθρωπα της θρησκείας, πατρίδος κι οικογενείας που τη σημαία την έχει μόνο για να την σηκώνουν οι Έλληνες οι βεριτάμπλ οι …πρόστυχοι (που θα έλεγε, ίσως, και η Μαλβίνα!).Να την πουν Ρεάλ ΑρχιΜαδρίτης ή Παπάς Γιάννενα! Σύμφωνα πάντως με …ανασφαλείς πληροφορίες της στήλης θα παίζει Αμήν-τικά! Φαντάζομαι στις κερκίδες το τι …ρασομαχίες θα γίνονται! Τις …βρισιές δεν μπορώ να φανταστώ! Δεν ξέρω και πώς είναι το γαμώτο στα …εκκλησιαστικά ρε …γαμώτο! Αμ. Το μαλάκας; Πώς θα βρίζουν …Θεέ μου αυτοί; «Χαίρε κεχαριτωμένε αυνάνα, διαιτητή;»\nΓιατί ποδόσφαιρο χωρίς μπινελίκι είναι μπουγάτσα χωρίς …τυρί (απευθυνόμαστε ΚΑΙ στους Θεσσαλονικιούς αναγνώστες! Αμ, πώς;)\nΥ.Γ. Πρώτη της μεταγραφή ο Χριστιανός Ρονάλντο!\nΑυτό σας το είπα; Δεν υπάρχει σωτηρία!\nΑν είναι δυνατόν να είναι στρογγυλή η γη!\nΤεράστια συνωμοσία παιδιά! ΝΑΣΑ, Χόλυγουντ και Η.Π.Α. μια εταιρεία!\nΥ.Γ. Ψηφίζουν κιόλας αυτοί, άσε που κάνουν και παιδιά!\nΤο κουίζ της εβδομάδας. Δεξιά (πού αλλού;) ο κος Τραμπ. Αριστερά; Ψάξτο, ψάξτο, δε θα το βρεις!\nΠέθανε η Φώφη Μπουλούτα, μικρό καντήλι. Ποια είναι, θα αναρωτηθείτε. Και καλά θα κάνετε… Κι εγώ δε θυμόμουν… Δεν την «παίξανε» και πολύ τα ΜΜΕ.\nΕίναι η καθηγήτρια που απολύθηκε από το Κολλέγιο Αθηνών επειδή έκανε παρατήρηση στον γιο Σαμαρά…\nΒάζω εδώ το αποτέλεσμα στο Google-search… Θα απογοητευτείτε αν ψάξετε να βρείτε κάποιο απ’ τα …«πρώτης εθνικής» ΜΜΕ να ανακοινώνει την είδηση. Βέβαια προσωπικά τη θυμάμαι κάπως αλλιώς αυτή την είδηση. Ο γιός του πρώην πρωθυπουργού συνελήφθη αντιγράφων και γι’ αυτό του έγινε προφανώς η παρατήρηση. Παρόλα αυτά ο μαθητής …αρίστευσε τελικά! Είναι τα περί αριστείας και πώς τα έχει στο μυαλό της η συγκεκριμένη παράταξη με τον κύριο Γεωργιάδη αντιπρόεδρο και τον κο Βορίδη υπεύθυνο για …κάτι, δε θυμάμαι τώρα!\nΥ.Γ.1 Οφείλω πάντως να παραθέσω και τον αντίλογο, μια επιστολή του τότε διευθυντή του Κολεγίου Αθηνών (δεν ξέρω αν είναι ακόμα στη θέση αυτή) που λέει τα πράγματα τελείως διαφορετικά. Ποιος ξέρει ποια πλευρά λέει την αλήθεια. Προσωπικά πιστεύω η εκλιπούσα.\nΥ.Γ.2 Για την ίδια, την Μπουλουτά, δεν έχει καμία σημασία πια βέβαια. Στο επέκεινα δεν υπάρχει τίποτα για να σε απασχολεί. Υπάρχει μόνο η επιστροφή σου στην πριν τη γέννησή σου κατάσταση. Απλά πράγματα…\nΥ.Γ.3 Ο γιος του Αντώνη Σαμαρά πάντως, όντως αποφοίτησε με άριστα απ’ το Κολλέγιο Αθηνών. Λέτε να παίζει ρόλο που ο αδερφός του πρώην πρωθυπουργού ήταν πρόεδρος του Κολλεγίου; Λαϊκίζω θα μου πείτε. Δεν υπάρχει απόδειξη πως υπήρξε εύνοια για τον γιο Σαμαρά. Σωστά. Υπάρχει όμως κι εκείνο που λένε για τη γυναίκα του Καίσαρα που δεν πρέπει απλώς να είναι τίμια. Πρέπει να φαίνεται κιόλας!\nΔεν υπάρχει σωτηρία λέμε…\nΠολιορκημένη η Αθήνα σήμερα Κυριακή.\nΟ Μαραθώνιος τη χωρίζει στα δυο. Επίσης της κλείνει το κέντρο.\nΤην ίδια μέρα που έχουν προκηρυχτεί οι εκλογές για τον ηγέτη της Κεντροαριστεράς! Άραγε οι οργανωτές των «εκλογών» (επιτρέψτε μου τα εισαγωγικά, μου ηχεί λίγο αστεία στ’ αφτιά μου η λέξη στην προκειμένη περίπτωση!) δεν ήξεραν για την οργάνωση του Μαραθωνίου και έβαλαν …αυτογκόλ; Ή μήπως ακριβώς επειδή ήξεραν, θέλουν να το χρησιμοποιήσουν πλάθοντας, όταν γίνει γνωστός ο αριθμός προσέλευσης των ψηφοφόρων, δυο εναλλακτικά σενάρια.\nΑν οι εκλογές πάνε καλά και ο κόσμος που ενδιαφερθεί να πάει να ψηφίσει ξεπεράσει έναν καλό αριθμό (περισσότερους απ’ αυτούς που θα λάβουν μέρος στο …Μαραθώνιο έγραψε ένας φίλος σε ποστάρισμά του στο FB!) να έχουν να λένε πως «παρ’ όλες τις δυσκολίες με τον αποκλεισμό υπήρξε πολύ ικανοποιητική προσέλευση» ή «ζημιά μας έκανε ο αποκλεισμός για το Μαραθώνιο, ο κόσμος δεν αποφάσισε να μπλέξει σε μετακινήσεις σε μια αποκλεισμένη πόλη!»\nΗ πολιτική είναι η τέχνη του εφικτού …ψέματος! J\nΉ απλά, δεν υπάρχει σωτηρία…\nΚάποιοι, ανεξαρτήτως κομμάτων ή προσώπων που υπόσχονταν τα πάντα στους πάντες, είχαν από τότε, τη «χρυσή εποχή» των …παχιών αγελάδων, μια ανησυχία που τους έκανε «γραφικούς»… Αποδείχθηκε πως είχαν παντελώς …δίκιο! Και ότι όλοι οι υπόλοιποι ήταν οι γραφικοί ή μάλλον οι άκρως πονηροί, γιατί βέβαια ήξεραν!\nΔεν έχω τίποτα για να πιστέψω\nΔεν έχω κάπου να κρατηθώ\nΔεν έχω σύνθημα για να σας δώσω\nΔεν έχω τίποτα να σας προτείνω και γι' αυτό\nΕίμ' ελεύθερος, είμ' ελεύθερος, είμ' ελεύθερος


Πάμε cinema!: Βιβλίο: Έγκλημα στα παρασκήνια -πρώτη έκδοση 1954-\nΒιβλίο: Έγκλημα στα παρασκήνια -πρώτη έκδοση 1954-\nΛίγο πριν την πρεμιέρα της παράστασης του Εθνικού Θεάτρου, φωνές ακούγονται στο θέατρο. Η πρωταγωνίστρια έχει δολοφονηθεί ενώ ένας από τους ηθοποιούς έχει εξαφανιστεί. Ο αστυνόμος Μπέκας και ο Μακρής, διευθυντής μεγάλης εφημερίδας, ανακρίνουν υπόπτους, εμπλέκονται σε παρακολουθήσεις και κάνουν ότι μπορούν για να βρουν την άκρη του νήματος. Τα πράγματα φαίνονται να περιπλέκονται όλο και πιο πολύ και οι ύποπτοι να πολλαπλασιάζονται χωρίς να φαίνεται ξεκάθαρα ποιος έχει διαπράξει το έγκλημα.\nΕίχα την ατυχία να διαβάσω μια ανατύπωση που θα έλεγε κανείς ότι δεν είχε καν επιμέλεια πριν εκδοθεί. Μέσα σε ένα μικρό βιβλίο είδα τα περισσότερα λάθη που έχω δει ποτέ. Και αυτό είναι η αλήθεια ότι δεν σε αφήνει να ευχαριστηθείς όσο μπορούσες την ιστορία. Κεφαλαία γράμματα μέσα στις λέξεις, άλλες λέξεις χωρίς κενό μεταξύ τους, ας μην μιλήσω για κενά μεταξύ των θεματικών ενοτήτων του κάθε κεφαλαίου. Ένιωθα σαν τον αστυνόμο Μπέκα, και οι δύο μυστήρια είχαμε να διαλευκάνουμε. Αυτός ποιος σκότωσε την πρωταγωνίστρια, Άννα Βαργή, και εγώ ποιος σκότωσε το βιβλίο!\nΓενικά, όμως, η ιστορία είχε άπειρους τόνους ενδιαφέροντος ειδικά για κάποιον που του αρέσει πολύ αυτό το είδος, όπως εγώ. Το μόνο αρνητικό στοιχείο που θα μπορούσα να σημειώσω είναι η έντονη επανάληψη καθ'όλη την διάρκεια του μυθιστορήματος. Ήταν μία περίπλοκη υπόθεση αλλά πιστεύω ότι όλοι καταλάβαμε τι γινόταν, και αυτή η συνεχής αναφορά στα ίδια γεγονότα από ένα σημείο και μετά έπαυε να λύνει απορίες αλλά κούραζε. Αλλά είναι τόση η περιέργεια για να μάθεις το τέλος που δεν το σκέφτεσαι και πολύ όσο το διαβάζεις, στο τέλος σκέφτεσαι όλα τα σημεία που είχαν ειπωθεί, ή μάλλον γραφτεί, ξανά και ξανά.\nΜε μία πρόχειρη αναζήτηση, ανακάλυψα ότι και τον χειμώνα παιζόταν η θεατρική μεταφορά του βιβλίου στην Αθήνα αλλά δεν είχα ανακαλύψει το βιβλίο και ούτε καν την παράσταση για να μπορέσω να πάω. Επίσης, με χαρά είδα ότι έχει γίνει και ταινία του παλιού ελληνικού κινηματογράφου υπό την σκηνοθετική επιμέλεια του Ντίνου Κατσουρίδη και με πολλούς αγαπημένους ηθοποιούς. Ελπίζω μόνο να υπάρχει στο video club αύριο.\nΑριθμός σελίδων: 207 (στην ανατύπωση που διάβασα εγώ)\nΑναρτήθηκε από Dimitris Bagetakos στις 1:53 μ.μ.\nΕτικέτες Εκτός ύλης\nDeep End -2008-\nΣούλα Έλα Ξανά -2009-\nΈγκλημα στα παρασκήνια -1960-\nΒιβλίο: Έγκλημα στα παρασκήνια -πρώτη έκδοση 1954-...\n5 λεπτά ακόμα -2006-\nStraight Story -2006-\nΜια μέλισσα τον Αύγουστο -2006-\nΠρώτη φορά νονός -2007-\nΓαμήλιο Πάρτυ -2007-\nΜουσική: Κίτρινα Ποδήλατα και Φίλοι@Τεχνόπολη 15/6...\nΠιο παράξενο κι από παράξενο (Stranger than fictio...\nΟι ταινίες του μήνα (Μάιος-Ιούνιος 2013)\nΤο νεκρό κορίτσι (Dead girl) -2006-\nMusic and lyrics -2007-\nΜπαμπάδες νταντάδες (Daddy Day Care) -2003-\nΒιβλίο: Ξεπεσμένοι Άγγελοι -2012-\nΒιβλίο: Ονειρεύτηκα το δολοφόνο σου -2012-\nΟ εφιάλτης στον δρόμο με τις λεύκες (A nightmare o...


Οδηγοί Τεχνολογίας 14 Μαρτίου 2016 0\nΜε το πέρας του χρόνου, τα αρχεία μας ολοένα και μεγαλώνουν σε μέγεθος. Το παρατηρούμε ακόμη και στις φωτογραφίες και τα βίντεο που τραβάμε με τις κινητές συσκευές μας.\nΣυνήθως, στέλνουμε αρχεία online μέσω email ή Κοινωνικών Δικτύων (π.χ. Facebook), όμως τα προηγούμενα έχουν κάποιον περιορισμό στο μέγεθος των αρχείων, ο οποίος δεν υπερβαίνει τα δεκάδες mb.\nΤο πρόβλημα online αποστολής μεγάλων αρχείων θα λύσουμε χρησιμοποιώντας την δωρεάν υπηρεσία WeTransfer, η οποία επιτρέπει την αποστολή αρχείων συνολικού μεγέθους έως και 2 GB, μέσω email ή συνδέσμου. Τα αρχεία διατηρούνται online για 7 ημέρες και μπορούμε να στείλουμε αρχεία όσες φορές επιθυμούμε.\nΑποστολή μεγάλων αρχείων μέσω email + WeTransfer\n2. Πατήστε την επιλογή «+ Add your files» για να επιλέξετε ποια αρχεία θέλετε να στείλετε. Δε χρειάζεται να τα επιλέξετε όλα μονομιάς, καθώς μπορείτε να πατήσετε αρκετές φορές την προηγούμενη επιλογή και να επιλέξετε αρχεία ακόμη και από διαφορετικούς φακέλους. Το σύνολο τους δε θα πρέπει να υπερβαίνει τα 2 GB.\n3. Στο πλαίσιο «Email to» μπορείτε να προσθέσετε έως και 20 email στα οποία θα σταλεί σύνδεσμος για να κατεβάσουν τα αρχεία που θα τους στείλετε.\n4. Στο πλαίσιο «Your email» προσθέτετε το δικό σας email για να γνωρίζουν οι παραλήπτες των αρχείων ότι τα στέλνετε εσείς, καθώς και για να δεχτείτε κάποια email τα οποία θα αναφέρουμε παρακάτω.\n5. Στο πλαίσιο «Message» μπορείτε να προσθέσετε κάποιο μήνυμα το οποίο θα λάβουν στο email τους οι παραλήπτες των αρχείων σας. Η συμπλήρωση μηνύματος είναι προαιρετική.\n6. Μόλις τελειώσετε με τα προηγούμενα, πατήστε την επιλογή «Transfer».\nΑν όλα πήγαν καλά, τότε τα αρχεία σας θα ξεκινήσουν να «ανεβαίνουν» στην υπηρεσία WeTransfer, η οποία παράλληλα θα σας ενημερώνει για την πρόοδο του «ανεβάσματος». Η ταχύτητα εξαρτάται από τη σύνδεση ίντερνετ που έχετε.\nΜόλις το «ανέβασμα» ολοκληρωθεί, θα δείτε το μήνυμα «You’re done! The download email has been sent – your transfer is available for 7 days» (Τελειώσατε! Το email για κατέβασμα έχει σταλεί – η μεταφορά σας είναι διαθέσιμη για 7 μέρες). Στο σημείο αυτό μπορείτε να κλείσετε την υπηρεσία WeTransfer, καθώς η διαδικασία αποστολής των αρχείων έχει ολοκληρωθεί.\nΣτο δικό σας email λογαριασμό, αυτόν τον οποίο εισάγατε προηγουμένως στο πεδίο «Your email», θα λάβετε μετά από λίγο ένα επιβεβαιωτικό email όπως αυτό της παραπάνω εικόνας.\nΑξίζει να κρατήσουμε από το email την ημερομηνία διαγραφής των αρχείων μας από την υπηρεσία WeTransfer (στο παράδειγμα μας 16 Μαΐου 2018), καθώς και τον σύνδεσμο τον οποίο μπορούμε να στείλουμε σε όσους ακόμη θέλουμε να κατεβάσουν τα αρχεία μας (στο παράδειγμα μας https://we.tl/QZiax8PMNM).\nΌπως θα καταλάβατε, ο σύνδεσμος παύει να ισχύει μετά την ημερομηνία διαγραφής των αρχείων.\nΟι χρήστες των οποίων τα email εισάγατε προηγουμένως στο πεδίο «Friend’s email», θα λάβουν ένα email όπως το παραπάνω. Αρκεί να πατήσουν την επιλογή «Get your files» για να μεταφερθούν στην υπηρεσία WeTransfer και να κατεβάσουν τα αρχεία που τους στείλατε πατώντας ξανά εκεί την επιλογή «Download».\nΌπως και πριν, μπορούν να κατεβάσουν τα αρχεία μέχρι την ημερομηνία διαγραφής τους, έχουν περιθώριο δηλαδή 7 ημέρες για να το κάνουν, όπως τους ενημερώνει και το email.\nΑν έχετε στείλει μονάχα ένα αρχείο, τότε οι χρήστες θα κατεβάσουν κατευθείαν το αρχείο αυτό στις συσκευές τους. Διαφορετικά, θα κατεβάσουν ένα συμπιεσμένο (zip) αρχείο με όλα τα αρχεία μέσα που στείλατε, το οποίο θα χρειαστεί αποσυμπίεση με κάποιο πρόγραμμα όπως το 7-Zip File Manager.\nΜόλις κάποιος κατεβάσει τα αρχεία που στείλατε, θα λάβετε επιβεβαιωτικό email με την email διεύθυνση του.\nΑποστολή μεγάλων αρχείων μέσω συνδέσμου + WeTransfer\n3. Πατήστε στο κάτω αριστερό μέρος του πλαισίου το εικονίδιο με τις τρεις τελείες.\n4. Στο πλαίσιο που θα εμφανιστεί, επιλέξτε κάτω από την ένδειξη «Send as» την επιλογή «link».\n5. Τέλος, πατήστε την επιλογή «Transfer».\nΜόλις η διαδικασία «ανεβάσματος» των αρχείων ολοκληρωθεί, τότε θα εμφανιστεί το μήνυμα «You’re done!».\n6. Πατήστε την επιλογή «Copy link» για να αντιγράψετε τον σύνδεσμο ή αντιγράψτε τον με τον παραδοσιακό τρόπο μαρκάροντας τον, και στείλ’τε τον σε όσους επιθυμείτε να κατεβάσουν τα αρχεία που «ανεβάσατε».\nΌπως και στην περίπτωση του email, τα αρχεία μένουν online και είναι προσβάσιμα για κατέβασμα για 7 ημέρες.\nΣτην περίπτωση του συνδέσμου, δε δέχεστε επιβεβαιωτικό email με τους χρήστες οι οποίοι κατέβασαν τα αρχεία.


Τα 7 "μυστικά" που θα καθορίσουν τη διαφορά ΝΔ - ΣΥΡΙΖΑ στην κάλπη\nΤα 7 “μυστικά” που θα καθορίσουν τη διαφορά ΝΔ – ΣΥΡΙΖΑ στην κάλπη\nΣε παρατεταμένη προεκλογική περίοδο βρίσκεται η Ελλάδα και το ενδιαφέρον εστιάζεται με τι διαφορά θα κερδίσει η ΝΔ τον ΣΥΡΙΖΑ, η οποία σύμφωνα με όλες τις ενδείξεις δεν θα είναι τεράστια, της τάξης δηλαδή του 12%, όπως δείχνουν κάποιες δημοσκοπήσεις.\nΟρισμένοι δημοσκόποι εκτιμούν ότι η διαφορά μεταξύ ΝΔ που θα είναι πρώτο κόμμα και του ΣΥΡΙΖΑ, αναμένεται να κινηθεί μεταξύ 6% και 8%, που αποτελεί βέβαια πολιτική ήττα αλλά όχι εκλογική συντριβή για τον ΣΥΡΙΖΑ. Αντίστοιχα, αυτή η διαφορά συνιστά πολιτική νίκη για την ΝΔ και όχι εκλογικό θρίαμβο.\nΩστόσο, σύμφωνα με έμπειρο δημοσκόπο που επικαλείται το bankingnews, υπάρχουν 7 παράγοντες που θα κρίνουν σε μεγάλο βαθμό το εύρος της νίκης της ΝΔ έναντι του ΣΥΡΙΖΑ.\n1) Ο διάδοχος νόμος Κατσέλη δεν είναι bonus για τις τράπεζες παρά τα 200 εκατ που θα λάβουν ως επιδότηση ετησίως αλλά δεν είναι και πολιτικό bonus για την κυβέρνηση.\nΟ πήχης κατεβαίνει, η έννοια προστασίας πρώτης κατοικίας είναι ολίγον σχετική, ωστόσο η κυβέρνηση θα επιχειρηματολογήσει ότι το όριο δανεισμού έως 120 χιλιάδες ευρώ που θα είναι κριτήριο ένταξης στο νέο νόμο διασφαλίζει σχεδόν το 81% των δανειοληπτών στεγαστικών δανείων.\nΔεν είναι ακριβώς έτσι τα πράγματα, το πολιτικό μήνυμα που θα στείλει μέσω του νόμου Κατσέλη η κυβέρνηση ΣΥΡΙΖΑ είναι θολό.\n2) Το επόμενο διάστημα η κυβέρνηση θα αξιοποιήσει την αξιολόγηση της Κομισιόν για την πορεία της ελληνικής οικονομίας στις 27 Φεβρουαρίου που θα είναι θετική σε γενικές γραμμές, στις 11 Μαρτίου στο Eurogroup θα πάρει τα 750 εκατ από τα κέρδη των ελληνικών ομολόγων ANFA που κατέχουν οι κεντρικές τράπεζες.\n3) Η κυβέρνηση θα αξιοποιήσει τακτικές μικροπολιτικής, όπως επιστροφή φόρου και επέκταση των δόσεων σε 120 για υποχρεώσεις σε δημόσιο και ασφαλιστικά ταμεία.\nΕίναι τακτικές μικροπολιτικής γιατί σχεδιάζονται εν μέσω προεκλογικής περιόδου.\nΩστόσο έχουν κοινωνικό αντίκτυπο, όχι όμως τον επιδιωκόμενο γιατί ο πολίτης πληρώνει και οι δόσεις μπορεί να μετριάζουν την πίεση αλλά δεν μπορούν επί της ουσίας να αξιοποιηθούν πολιτικά.\n4) Η κυβέρνηση θα επιχειρήσει να βγει ξανά στις αγορές με έκδοση 10ετούς ομολόγου με στόχο επιτόκιο 4%.\nΕάν ο στόχος επιτευχθεί μπορεί να υπάρξουν εμπροσθοβαρείς αναβαθμίσεις από τους οίκους αξιολόγησης.\nΓια το μεγαλύτερο μέρος της κοινωνίας ίσως αυτή η εξέλιξη να μην έχει καμία επίδραση αλλά για κάποιο διάστημα η κυβέρνηση θα απολαμβάνει τα θετικά σχόλια των διεθνών μέσων και επενδυτικών οίκων.\n5) Η κυβέρνηση έχει μεθοδεύσει πολλά πράγματα ώστε να φορτώσει στην επόμενη κυβέρνηση της ΝΔ βασικά προβλήματα.\nΤράπεζες, ΔΕΗ αλλά και πλάνο ιδιωτικοποιήσεων είναι ορισμένα από αυτά τα οποία θα παραμείνουν ως πρόβλημα ναρκοθετώντας την ελληνική οικονομία.\nΕίναι ξεκάθαρο ότι η κυβέρνηση ΣΥΡΙΖΑ φέρνει στην επιφάνεια ότι την συμφέρει πολιτικά και αφήνει για τους επόμενους τα βασικά προβλήματα.\n6) Η Συνταγματική Αναθεώρηση απέδειξε ότι η ΝΔ κινήθηκε θεσμικά και ο ΣΥΡΙΖΑ μικροπολιτικά, εκτέθηκε ειδικά στο ζήτημα εκλογής του Προέδρου της Δημοκρατίας.\nΟ ΣΥΡΙΖΑ εμμέσως πλην σαφώς αναγνώρισε ότι έχει ηττηθεί πολιτικά.\n7) Η υπόθεση της FYROM και της μετονομασίας των σκοπιανών σε Βόρεια Μακεδονία έχει επιδράσει στο εκλογικό σώμα και δεν αναμένεται να κάνει άλλη ζημία πολιτική στον ΣΥΡΙΖΑ.\nΌμως στους Μακεδονικούς νομούς ο ΣΥΡΙΖΑ θα συντριβή, το γνωρίζουν ενώ ο μεγάλος κερδισμένος πέραν της ΝΔ θα είναι η Χρυσή Αυγή.\nΝα σημειωθεί ότι οι εκροές του ΣΥΡΙΖΑ προς την Χρυσή Αυγή είναι αξιοπρόσεκτες.\nΔεν είναι τυχαίο ότι το επόμενο διάστημα ο ΣΥΡΙΖΑ θα επιτεθεί στην Χρυσή Αυγή ανακυκλώνοντας ανούσια, βαρετά επιχειρήματα περί φασισμού και άλλα συναφή.\nΑυτοί είναι οι7 παράγοντες που μπορούν να διαμορφώσουν το επόμενο διάστημα το εύρος της νίκης της ΝΔ, όμως επικρατεί η πεποίθηση ότι η νίκη της ΝΔ δεν θα είναι τόσο μεγάλη και η ήττα του ΣΥΡΙΖΑ δεν θα είναι τόσο καταστροφική.\nΘα είναι έκπληξη εάν η Χρυσή Αυγή καταφέρει και φθάσει στο 10%, υπάρχουν ενδείξεις για 9% ή πέριξ αυτού του ποσοστού.\nΓ. Τράγκας – Νέο Epsilon 13/02/19


Επεισόδια στην πορεία για Γρηγορόπουλο σε Θεσσαλονίκη και Εξάρχεια – Η Γάτα\nΚλούβες της αστυνομίας είχαν τοποθετηθεί στο σιντριβάνι, προκειμένου να εμποδίσουν τους νεαρούς να προσεγγίσουν το πανεπιστήμιο. Μόλις έφτασε η πορεία των αντιεξουσιαστών στην Καμάρα, όπου επρόκειτο να διαλυθεί, ομάδα κουκουλοφόρων έτρεξε “οπλισμένη” προς τους αστυνομικούς.\nΤα επεισόδια συνεχίστηκαν στην περιοχή της Ροτόντας, προς την οποία έτρεξαν οι κουκουλοφόροι. Σημειώθηκαν ζημιές σε σταθμευμένα οχήματα, ενώ υπάρχουν πληροφορίες για προσαγωγές.\nΕπεισόδια με δακρυγόνα και χημικά σημειώθηκαν στα Εξάρχεια μετά την πορεία για τον Γρηγορόπουλο\nΔείτε ακόμα: Θεσσαλονίκη: 62χρονος με κορονοϊό το έσκασε από το νοσοκομείο για να μην διασωληνωθεί


Ας μιλήσουμε με πράξεις - Marketnews.gr\nΚαλαμπόκας Θεόδωρος Παρασκευή, 24 Μαϊ '19\nΜεσούσης της οικονομικής κρίσης παρατηρούμε καθημερινά ασθενείς με νοσήματα τα οποία προλαμβάνονται και αντιμετωπίζονται επιτυχώς σε αρχικό στάδιο, να φτάνουν στα νοσοκομεία της χώρας σε προχωρημένη κατάσταση, δυστυχώς πολύ συχνά μη αναστρέψιμη.\nΠολλά νοσήματα όπως πχ. ο καρκίνος του τραχήλου της μήτρας ή ακόμα και συστηματικά νοσήματα όπως ο σακχαρώδης διαβήτης, εφόσον διαγνωσθούν σε αρχικό στάδιο, έχουν πολύ καλύτερη πρόγνωση και πορεία.\nΣύμφωνα λοιπόν με τον παγκόσμιο οργανισμό υγείας, η υγεία ενός ατόμου εξαρτάται κατά 20% από βιολογικούς παράγοντες, 20% από το φυσικό και κοινωνικό περιβάλλον, 20% από τις υπηρεσίες υγείας και 40%!!!!! από την ανθρώπινη συμπεριφορά. Έτσι λοιπόν ο ρόλος της οργανωμένης πολιτείας δεν περιορίζεται μόνο στην αντιμετώπιση ασθενειών αλλά και στην πρόληψη τους.\nΗ έλλειψη προσυμπτωματικού ελέγχου και προαγωγής υγείας είναι σημαντικό πρόβλημα του δήμου μας και στόχος μου είναι να προσφέρω το 100% των δυνάμεων ώστε να αλλάξει αυτό στο δήμο μας. Να μεταφέρω τις γνώσεις και τις εμπειρίες μου από χώρους παροχής υπηρεσιών υγείας της Ελλάδας και του εξωτερικού (όπου εργάστηκα τα τελευταία 5 και εξειδικεύτηκα στη Γυναικολογική Ογκολογία) ώστε να δημιουργηθούν κατάλληλες υποδομές σε τοπικό επίπεδο. Παράλληλα, Η εκπαίδευση μου έως σήμερα, κυρίως μέσω των μεταπτυχιακών μου σπουδών στην διοίκηση υπηρεσιών υγείας, αλλά και της πολυετούς παρουσίας μου σε νοσοκομεία, μου έχει δώσει τα εργαλεία ώστε να μπορέσω να φέρω εις πέρας το μεγάλο αυτό έργο.\nΓια αυτό το λόγο προτείνω, παράλληλα με το άρτιο πρόγραμμα του συνδυασμού του Κ. Μπακογιάννη «Αθήνα Ψηλά» με τον οποίο συμμετέχω στις δημοτικές εκλογές, τα εξής:\nΣτελέχωση/αναδιάρθρωση των δημοτικών ιατρείων με στόχο την πρόληψη νοσημάτων.\nΕυαισθητοποίηση του κοινού με ενημερωτικές καμπάνιες και σεμινάρια.\nΔημιουργία ιστοσελίδας του δήμου με τις διαθέσιμες υπηρεσίες, ώρες λειτουργίας, online πλατφόρμας για κλείσιμο ραντεβού στα δημοτικά ιατρεία.\nΕκστρατείες ενημέρωσης στα σχολεία. Η εκπαίδευση των μαθητών και η ευαισθητοποίηση των πολιτών πρέπει είναι ο πρωταρχικός μας στόχος, αφού πρώτα αναλύσουμε την κοινότητα μας και τις ανάγκες της, κάτι που δεν έχει γίνει ποτέ έως τώρα.\nΑποτίμηση των αναγκών του πληθυσμού (ερωτηματολόγια, online ερωτήσεις για τις ανάγκες των πολιτών).\nM.Sc.,Ph.D Consultant Obstetrician-Gynecologist British Fertility Society IVF Specialist


Η κ. Ξαφά ξετρύπωσε στην πρόσφατη έκθεση του ΔΝΤ ένα σκάνδαλο. - Infognomon Politics\nInfognomon Politics > Ροή Ειδήσεων > Πολιτική > Δημόσια Διοίκηση > Η κ. Ξαφά ξετρύπωσε στην πρόσφατη έκθεση του ΔΝΤ ένα σκάνδαλο.\nΓενικά θέματα , Δημόσια Διοίκηση 26 Νοέμβριος 2019\nΗ κ. Ξαφά ξετρύπωσε στην πρόσφατη έκθεση του ΔΝΤ ένα σκάνδαλο.\nΤο αποκαλύπτει στο άρθρο της στην Καθημερινή “Δύο εκθέσεις, ένα συμπέρασμα“.\nΤο κόστος συντήρησης ζημιογόνων κρατικών επιχειρήσεων (ΔΕΗ, ΛΑΡΚΟ, ΕΑΒ, ΕΛΤΑ, ΟΑΣΑ, ΟΑΣΘ, ΓΑΙΑΟΣΕ, αμυντικές βιομηχανίες, κ.α.) την περίοδο 2012-18 έφτασε το αστρονομικό ποσό των 18 δισ. ευρώ – δηλ. 2,6 δισ. ευρώ τον χρόνο, όσο το σύνολο των εσόδων από τον ΕΝΦΙΑ!\nΔιστάζει η κυβέρνηση να καταργήσει τον ληστρικό συμπληρωματικό φόρο του ΕΝΦΙΑ (400 εκ.) που στρεβλώνει και παγώνει την αγορά αλλά συντηρεί χωρίς δεύτερη σκέψη ή συζήτηση, χωρίς καμία ανάλυση κόστους-οφέλους, ζημιογόνες κρατικές εταιρείες. Στόχος η διατήρηση και ενίσχυση του πελατειακού κράτους.\nΕπιδοτήσεις, καταπτώσεις εγγυήσεων, προνομιακές τιμολογιακές ρυθμίσεις σε βάρος των φορολογουμένων για να συντηρούνται επιχειρηματικά ψοφίμια που με την παρουσία τους εκτός που απομυζούν τους φορολογούμενους εμποδίζουν την ανάπτυξη υγιούς ανταγωνισμού μεταξύ σωστών επιχειρήσεων.\nΟ προϋπολογισμός 2020 για τις ΔΕΚΟ προβλέπει αύξηση του αθροίσματος των επιδοτήσεων από τον τακτικό προϋπολογισμό και των καταπτώσεων εγγυήσεων στο 1,1 δισ. ευρώ από 0,7 δισ. το 2019. Αύξηση 57%!\nΚεντρική επιλογή της κυβέρνησης είναι να κάνει μόνο μεταρρυθμίσεις που έχουν ευρεία αποδοχή. Παρόμοια τακτική είχε ακολουθήσει και η κυβέρνηση του Κώστα Καραμανλή. Την είχε βαφτίσει “Ήπια Προσαρμογή”.\nΚατά τη γνώμη μου είναι σωστό να επιδιώκεται ευρεία συναίνεση για τις μεταρρυθμίσεις. Με πλήρη και υπεύθυνη ενημέρωση.\nΑλλά δεν θα συγχωρούσα τον εαυτό μου αν δεν επεδίωκα το σωστό για να αποφύγω τις αντιδράσεις, το πολιτικό κόστος.\nΕίναι αλήθεια ότι οι πολιτικοί μάς έχουν πολλές φορές εξαπατήσει. Είμαστε δικαιολογημένα καχύποπτοι.\nΛέμε όχι σε αλλαγές επειδή δεν εμπιστευόμαστε το αποτέλεσμα που μας υπόσχονται. Παρ’ όλα αυτά εγώ θα έκανα αυτό που πίστευα σωστό παρά το πολιτικό κόστος με την πεποίθηση ότι εκ των υστέρων ο λαός θα δικαίωνε την επιλογή μου.


(ΦΩΤΟ):Επίσημη παρουσίαση του Γιώργου Μπάρλου και του Σπύρου Δήμου, για την νέα Παναχαϊκή – Sport24 104.1\nΣήμερα έγινε η επίσημη παρουσίαση της νέας διοίκησης της Παναχαϊκής, με τον κύριο Μπάρλο και τον κύριο Δήμου να παρουσιάζουν την νεα εποχή στην Παναχαϊκή. Παρουσιάστηκαν ακριβώς τα όλα όσα θα γίνουν, το τι θα ακολουθήσει, ποιοι θα είναι αυτοί που θα έρθουν στην ομάδα αλλά και το τι θα δούμε από εδώ και πέρα.\nΠέτρος Δημητρίου: « Είναι τιμή μου που βρέθηκα στην Παναχαϊκή, και το ήθελα όλα αυτά τα χρόνια. Δεν βρήκα όμως τα πράγματα να λειτουργούν κανονικά σαν μια ομάδα του πρωταθλήματος. Υπό άλλες συνθήκες θα έπρεπε να βρίσκομαι στην κερκίδα με τον Λεβαδειακό, όμως η ομάδα έπρεπε να κατέβει κανονικά με προπονητή. Για αυτό τον λόγο κατέθεσα και το δίπλωμα μου έτσι ώστε να μην δεχτεί κάποιο πρόστιμο η ομάδα. Είμαι πολύ συγκινημένος όμως που βρέθηκα έστω και για αυτό το σύντομο χρονικό διάστημα, η Παναχαϊκή είναι τεράστια και δεν αξίζει να βρίσκεται στην Β’ Εθνική. Από εκεί και πέρα θα έχω έναν συμβουλευτικό χαρακτήρα στον αυριανό αγώνα, καθώς όπως είναι λογικό η διοίκηση θέλει να φέρει τον προπονητή που θέλει. Εύχομαι από καρδιάς καλή επιτυχία στην ομάδα, και δίνω πολλά συγχαρητήρια σε όλα τα παιδιά. Επίσης όποτε με χρειαστεί η ομάδα να ξέρει ότι θα είμαι δίπλα της».\nΣπύρος Δήμου: «Η παρουσία μου σηματοδοτεί την νέα εποχή του Γιώργου Μπάρλου στην Παναχαϊκή. Φυσικά και η 150.000 που υποσχέθηκα σαν χορηγία θα υπάρξει, και εννοείται ότι καλώ οποιαδήποτε ενδιαφερόμενο αν θέλει να βοηθήσει αυτό το εγχείρημα. Ξεκινάει μια καθαρή εποχή για την Παναχαϊκή, καθώς αυτό που βλέπατε και καταλαβαίνατε ως τώρα δεν θα το ξαναδείτε».\nΓιώργος Μπάρλος: «Πρέπει πριν ξεκινήσουμε να βάλουμε τα πράγματα σε μια τάξη. Έκανα πολλές συζητήσεις με τον Σπύρο Δήμου, και είπαμε πρώτα από όλα αν όντως θέλουμε να αναλάβουμε την Παναχαϊκή. Αυτό και έγινε, καθώς σαν Πατρινοί έπρεπε να βοηθήσουμε την κατάσταση όσο γρηγορότερα γίνονταν. Έπειτα από πολλές διαβουλεύσεις με τον κύριο Καλογερόπουλο φτάσαμε στην τελική συμφωνία. Εμείς ξεκινάμε από το μηδέν για να ξανά στηθεί αυτή η μεγάλη ομάδα που λέγεται Παναχαϊκή. Πρέπει όμως να στήσουμε την δομή, βήμα βήμα φυσικά. Θα δώσουμε τις κάθε αρμοδιότητες στον κάθε ένα που θα ξέρει τον ρόλο του, έτσι ώστε να λειτουργούν όλα σωστά. Όλα θα γίνονται με κάθε τυπικότητα. Δεν θέλουμε να υποσχεθούμε τίποτα από τώρα, είμαστε όλοι καθαροί, και θέλουμε με την δουλειά μας και την συνείδηση μας να δείξουμε τι θέλουμε να κάνουμε στον κόσμο, γιατί άλλωστε θέλουμε να εξυγιάνουμε την ΠΑΕ. Για αυτό άλλωστε θα ανακοινώνουμε πάντα αυτό που θέλουμε να κάνουμε. Προέρχεται ένα μπάχαλο το οποίο όμως δεν άρχισε από τον κύριο Καλογερόπουλο, αλλά από κάθε έναν που πέρασε από την Παναχαϊκή. Έχουμε αξιολογήσει ήδη τα ποσά που θα χρειαστούν, και φυσικά όταν θα είμαστε έτοιμοι θα ανακοινώσουμε τα πάντα στον κόσμο. Η δομή της ομάδας θα βασίζεται σε άτομα από την Πάτρα, και αγαπάνε την ομάδα. Και φυσικά μαζί με τον Σπύρο καταλήξαμε και στο πρόσωπο του Νίκου Λουμπαρδέα και του Σωκράτη Οφρυδόπουλου, και φυσικά θα κριθούμε όλοι με τον χρόνο. Επίσης το 62% είναι αυτό που θα πάρουμε στα χέρια μας. Αθλητικός διευθυντής θα είναι ο Νίκος Λουμπαρδέας, προπονητής ο Σωκράτης Οφρυδόπουλους( ο οποίος θα είναι αύριο εδώ γιατί πρέπει να λύσει το συμβόλαιο του), ο Γιώργος Σωτηρόπουλος στο γραφείο τύπου, και ο κύριος Μπέζας θα αναλάβει και πάλι τα καθήκοντα του. Θα υπάρξουν αποχωρήσεις όμως αυτά θα ανακοινωθούν από τον κύριο Λουμπαρδέα και τον κύριο Οφρυδόπουλου. Στον αυριανό αγώνα θα βρίσκεται στον πάγκο ο κύριος Σπηλιόπουλος με την βοήθεια του κύριου Δημητρίου. Ενώ φυσικά δεν θέλουμε να μιλάμε από τώρα για το καλοκαίρι, καθώς δεν θέλουμε να υποσχόμαστε πράγματα από τόσο νωρίς. Τελείωσε η αποχή από τους παίκτες, και πληρώθηκαν μέχρι και τον Δεκέμβρη. Φυσικά θα εξοφληθεί και το υπόλοιπο προσωπικό. Και έπειτα θα μιλήσουμε με χορηγούς για να δούμε τι θα γίνει, καθώς δεν υπάρχει εμπορικό τμήμα αυτή την στιγμή. Θα συναντηθούμε και με την ερασιτεχνική έτσι ώστε να βρούμε την λύση που χρειάζεται, καθώς η ΠΑΕ και η ερασιτεχνική είναι κομμάτια αλληλένδετα. Η τιμή του εισιτηρίου θα είναι δέκα ευρώ για δύο άτομα, και για κάτω τον 18 θα μπαίνουν ελεύθερα στο γήπεδο. Ήδη κάναμε τηνσυνάντηση με τους οργανωμένους για να μας πουν τα προβλήματα τους, και φυσικά για να τους πούμε και εμείς τι ακριβώς θα κάνουμε. Μέσα στην εβδομάδα θα υπάρξουν ανακοινώσεις για όλα, αλλά και για το τεχνικό επιτελείο από σήμερα».\nΠροπονητής τερματοφυλάκων: Σακελλαρόπουλος\nPrevious article Πετρούνιας: Χάρισε το έπαθλο του στους πυρόπληκτους της Αυστραλίας\nNext article Έξαλλος ο Μάικ Τζέιμς με την επίθεση στον Λαμόνικα\nΞέσπασμα Τουράμ: “Ντροπή στον Μπονούτσι για τα λόγια που είπε”\nΠαναιτωλικός: Τρεις επιστροφές ενόψει Πανιωνίου\nΠαναχαϊκή : Στο κατώφλι της Football League\nΣτην Α.Ε.Καλαβρύτων ο Ηλίας Μπίτρας\nΤριάρα με Νάτση ο Κεραυνός Αγίου Βασιλείου\nΡαμίρεθ: “Να γίνει η Ξάνθη η καλύτερη ομάδα”\nΑΕΚ: Το μήνυμα του Κρίστισιτς για την περιπέτεια υγείας του Μιχάιλοβιτς\nΣτον Προμηθέα και επίσημα ο Toure Murry\nΚορονοϊός: Η συνταρακτική επιστολή του Γκαμπιαντίνι για το Μπέργκαμο που λύγισε posted on March 29, 2020


Η Γλυκερία Live στην Σύρο – Syros Agenda\n? Πάνος Σταυριανός\nΧώρος: Πολιτιστικός Χώρος “Έπαυλη Τσιροπινά” – Ποσειδωνία\nΗμερομηνία: Δευτέρα 30 Αυγούστου\nΕίσοδος ελεύθερη με ηλεκτρονική διάθεση δελτίων εισόδων μέσω ticketservices.gr\nΣημείωση: Τα εισιτήρια είναι αριθμημένα και αφορούν καθήμενους.\nΣυνδιοργάνωση παραγωγής: Cricos Productions & Action Εστί (www.ActionEsti.gr)\nΑσφάλεια – Τήρηση Υγειονομικών Πρωτοκόλλων: Βάσει νόμου η συναυλία θα είναι αποκλειστικά για καθήμενους και η χρήση μάσκας στον χώρο υποχρεωτική.\n🔔 Ανακοίνωση σχετικά με το parking:\n❌ Θα θέλαμε να σας ενημερώσουμε πως το parking της Έπαυλης Τσιροπινά δεν θα λειτουργήσει για λόγους καλύτερης διαχείρισης.\n✔ Στην διάθεση του κοινού θα είναι το parking του Ποιμαντικού Κέντρου «Άγιος Παύλος», προκειμένου να διευκολυνθούν οι οδηγοί στην προσέλευσή τους με το αυτοκίνητο. Στη συνέχεια, μπορούν να προσέρχονται στο χώρο της συναυλίας διασχίζοντας πεζή τον εσωτερικό χώρο του Κέντρου.\nΣτην σχετική δορυφορική φωτογραφία ο χώρος της συναυλίας έχει σημειωθεί με μωβ χρώμα, ενώ ο χώρος του parking έχει σημειωθεί με κόκκινο χρώμα.


«Θα ανέβει ξανά» - Onsports.gr\n«Θα ανέβει ξανά»\nΠεπεισμένος ότι ο Αστέρας Τρίπολης θα επιστρέψει σύντομα στη Super League εμφανίστηκε ο Παύλος Δερμιτζάκης.\nΟ τεχνικός των Αρκάδων, μετά την ήττα από τον Παναθηναϊκό εξέφρασε την απογοήτευσή του για τον υποβιβασμό της ομάδας μετά από τέσσερα χρόνια, ωστόσο τόνισε ότι υπάρχουν τα εχέγγυα για να επιστρέψει η ομάδα της Τρίπολης στην Super League.\n«Έγινε ένα παιχνίδι, όπου και οι δύο ομάδες ήθελαν τη νίκη για διαφορετικούς λόγους. Εμείς για να παραμείνουμε ζωντανοί στο παιχνίδι της παραμονής στην κατηγορία και ο Παναθηναϊκός για να γυρίσει στα νικηφόρα αποτελέσματα μετά την ήττα από τον Πανσερραϊκό και να μπει με καλή βαθμολογία στα πλέι οφ. Ξέραμε ότι ήταν δύσκολο, παίξαμε όμως καλά και είχαμε πειθαρχία, ήμασταν καλοί αμυντικά και επιθετικά, τουλάχιστον μέχρι την αποβολή», ήταν τα λόγια του Παύλου Δερμιτζάκη.\nΟ Έλληνας τεχνικός είπε ακόμα ότι: «Μετά ήρθε το γρήγορο γκολ του Παναθηναϊκού, ο οποίος μπορούσε να αυξήσει το σκορ. Η ομάδα αποχαιρετά την κατηγορία μετά από χρόνια, αλλά έχει τα εχέγγυα να ανέβει πάλι. Κόντρα στον Πανιώνιο θέλουμε να κλείσουμε νικηφόρα τη χρονιά για να αποχαιρετήσουμε τον κόσμο».


Ελεύθερες ακτές για όλους! - ΕΝΗΜΕΡΩΣΗ On Line\nΕίναι μια πρώτης τάξεως αφορμή, η υπόθεση του Ερημίτη, ώστε να απελευθερωθούν οι κερκυραϊκές ακτές.\nΑυτή η απειλή, που σηματοδοτείται από το ενδεχόμενο να τρέξει τελικώς η επένδυση στο κύριο και βασικό γήπεδο του Ερημίτη, που μεταβιβάστηκε εκ των υστέρων κατά κυριότητα, είναι ο κανόνας σε πλείστες όσες περιπτώσεις παραθαλλάσιων ιδιοκτησιών στην πολύπαθη Κέρκυρα. Εκεί δηλ. που με την αναπάντεχη αρωγή του ανάγλυφου του εδάφους, κυρίως όμως με την αποδεδειγμένη αδυναμία των Υπηρεσιών του Δημοσίου να προστατέψουν το δικαίωμα του κάθε ενός να βρεθεί στην κοινόχρηστη παραλία, μετατρέπονται σε ιδιωτικό άβατο. Τα παραδείγματα πολλά. Το ισοδύναμο του ενδιαφέροντος πλουσίων για την προστασία της περιουσίας τους από τη γύρω δόμηση γίνεται την ίδια ώρα η απαγόρευση της διέλευσης μέσω αυτής προς την παραλία αντιθέτως με ότι επιβάλλεται από το Σύνταγμα και τους νόμους.\nΗ παρατήρηση αυτή, καλόν είναι να μη διαβαστεί ανάποδα. Ότι δηλ. εδώ που φτάσαμε και με δεδομένη την εκδήλωση της αυθαιρεσίας και της διοικητικής αβελτηρίας, ας πάει κι το παλιάμπελο, ο Ερημίτης. Αλλά ορθά, δηλ. ας αντλήσει η σημερινή, τοπική Διοίκηση από τις αναμνήσεις παλαιότερων συμπεριφορών της όταν γκρέμιζε μάντρες στις παραλίες εκείνες που μεγάλες και μικρότερες μονάδες τις οριοθετούσαν αποκλειστικά για τους πελάτες τους. Το γεγονός ότι επικεφαλής εκείνης της εκστρατείας ήταν ο δήμαρχος Γ. Κούρκουλος τότε, συνηγορεί και με την ανάγνωση των χαρακτηριστικών της εποχής, που η αντίδραση του κοσμάκη σε τέτοιου είδους αποκλεισμούς ήταν και αυτονόητη και επιβεβλημένη. Κι αυτό γράφεται αυτοκριτικά αφού εκείνες τις ενέργειες ίσως και να τις σχολιάσαμε με δυσπιστία. Όμως το αποτέλεσμα μας διέψευσε. Όχι μόνον αποδόθηκε το συνταγματικό δικαίωμα της ελεύθερης πρόσβασης στις συγκεκριμένες περιπτώσεις αλλά σφίξανε και τα γάλατα σε πλήθος άλλων και ανεστάλη προσωρινά η μανία της ιδιοποίησης των κοινόχρηστων χώρων σε επίρρωση του πλούτου, των γνωριμιών κλπ\nΚι ύστερα ήλθε η ανάπτυξη, που στην συνείδηση του κάθε πονηρού, έγινε κι αυτή ταυτόσημη έννοια της ιδιοποίησης του δημοσίου χώρου ως αυτονόητο δικαίωμα ή αναπτυξιακή δουλεία. Και 'δω βρέθηκαν ριψάσπιδες να πλειοδοτήσουν σε υποχωρητικότητα έναντι των δικαιωμάτων και ενδοτικότητα έναντι της τάσης απαλλοτρίωσης του χώρου και του χρόνου. Κατάσταση που καθιστά την προσδοκία της ανάπτυξης, εφιάλτη. Ας είναι η υπόθεση του Ερημίτη μια τουλάχιστον αφορμή αναστοχασμού και κατά συνέπεια δράσης για την κατάσταση αυτή. Ελεύθερος Ερημίτης λοιπόν αλλά και η υπόλοιπη ανατολική ακτή, ένθεν κακείθεν!\nΣε αναζήτηση αντισωμάτων


Δημοσίευση: 22 Μαϊος 2021\nΌλα δείχνουν πως πεθάναμε και ξαναγεννηθήκαμε κι όλα αυτά, μέσα σε ένα χρόνο. Ξεκινήσαμε την νέα μας ζωή βράδυ, κοντά στην θάλασσα. Βγήκαμε από το κουκούλι της παραγωγής μας και το πρώτο πράγμα που μας έλειψε ήταν η ζεστασιά της κοιλιάς, αυτής της μάνας. Τεντωθήκαμε για να νιώσουμε την έκταση του κορμιού μας και στη συνέχεια το αεράκι μας δρόσισε επικίνδυνα. Προς επιβίωση, ανάψαμε φωτιά στο έξω μας. Το μέσα είναι αλλουνού παπά ευαγγέλιο. Εκεί θέλει ανθρώπινη στοργή, θέλει χρονομηχανή για να ανακαλέσουμε γλυκιές αναμνήσεις, θέλει γέννα συναισθημάτων.\nΚάπως έτσι νιώθω κάθε φορά που ακούω τις ζεστές και χαμηλότονες φωνές των Øye και Bøe να συνοδεύουν με αγάπη τις ακουστικές κιθάρες τους και τα λιγοστά έγχορδα που έχουν σε μερικά από τα κομμάτια τους. Αυτοί οι 2 γνωρίστηκαν στα θρανία και μαζί έκαναν τους φανταστικούς Kings Of Convenience, πέρα από τα προσωπικά τους πρότζεκτ. Βλέπεις, ο ένας εκ των δύο είναι ο αγαπημένος μας Erlend One. Από το μακρινό 2000 έχουν κυκλοφορήσει 5 δίσκους, με πιο αγαπημένη μου στιγμή το τελευταίο τους, Declaration of Depedence, του 2009 που και έχω περάσει μερικές από τις καλύτερες στιγμές μαζί του.\nΚαλοκαιριάζει και ο μελαγχολικός τόνος τους είναι ό,τι χρειάζεται. Indie folk, samba, acoustic pop, bossa, πες το όπως θες. Επιστρατεύω την μουσική τους και χτίζω ένα ανθεκτικό τείχος για να μην αφήσω τίποτα να με ενοχλήσει από τα περίεργα που θα έρθουν. Ξαναγεννηθήκαμε και μόνο αυτά για τα οποία νιώθουμε οικειότητα μετράνε και παράλληλα βοηθάνε. Απογεύματα στην παραλία με μερικά από τα πιο αγαπημένα: ''Rule My World'', ''24-25'', ''Misread'', ''Know How'', ''The Build Up'' με την συνοδεία της Feist και τώρα το νέο τους single που μια χαρά ήρθε να ταράξει τα νερά μετά από 12 ολάκερα χρόνια.\nΑυτό ήταν ένα φοβερό νέο. Το κομμάτι είναι το ''Rocky Τrail'' και όπως θα έλεγε και ένας παλιακός μουσικογραφιάς, είναι ο προάγγελος του νέου τους δίσκου Peace or Love που σκάει σαν έρωτας σε γκρίζες καρδιές στις 18 του Ιούνη, κάνοντας άλλο ένα καλοκαίρι λαμπερό, όπως του πρέπει. Αφορμή για diggin' στα ιντερνετικά δισκάδικα αλλά και στα «κανονικά», στα ράφια τους με τα καινούργια. Το περιμένω σαν τρελός! Μέχρι τότε, όμως, απολαύστε όλες τις ηλιόλουστες ημέρες που έρχονται, φτιάξτε καφέ, αφεθείτε γενικότερα στους KOC. Με ευχαριστείτε μετά.


Ευχάριστα Νέα! Έκπληξη για 140.000 φορολογούμενους! Δείτε τι έγιναν τα ΧΡΕΗ τους στην εφορία - LINE LIFE\nΑρχική Κοινωνία Ευχάριστα Νέα! Έκπληξη για 140.000 φορολογούμενους! Δείτε τι έγιναν τα ΧΡΕΗ τους στην εφορία\nΠροηγούμενο άρθρο Μπουράκ Οζτσιβίτ: «Δεν το περίμενα αυτό από τις Ελληνίδες γυναίκες»\nΕπόμενο άρθρο Λύγισε ο Φώτης Σεργουλόπουλος: Ο καρκίνος «χτύπησε» την οικογένειά μου


Πώς θα μπορούσε να φαίνεται ένα iPhone χωρίς εγκοπή | Device.gr\n14 Μαρ Πώς θα μπορούσε να φαίνεται ένα iPhone χωρίς εγκοπή\nPosted at 06:17h στην κατηγορία iOS, Tech News by device_admin\nΗ εγκοπή είναι το πλέον πολυσυζητημένο χαρακτηριστικό του iPhone. Σύμφωνα με ισχυρισμούς, η Apple ελπίζει να το αφαιρέσει τελικά. Πώς θα είναι άραγε;\nΌσον αφορά το notch του iPhone, υπάρχει μεγάλη διαφωνία στην κοινότητα της Apple: ορισμένοι βρίσκουν την εγκοπή στο πάνω μέρος της οθόνης άσχημη και απαιτούν να φύγει. Άλλοι τη θεωρούν διακριτικό χαρακτηριστικό του iPhone. Άλλοι είτε έχουν συνηθίσει την εμφάνισή της είτε είναι εντελώς αδιάφοροι.\nΑνεξάρτητα από την κοινή γνώμη, η Apple φαίνεται να ψάχνει τρόπους για να μειώσει την εγκοπή. Ή και να την αφαιρέσει εντελώς. Όταν το iPhone 2021 κυκλοφορήσει αυτό το φθινόπωρο, φημολογείται να έχει μικρότερο notch. Σημαντικότερη φήμη είναι εκείνη του διαβόητου leaker της Apple Jon Prosser. Σύμφωνα με εκείνον η εγκοπή στο iPhone 13 (αν θα ονομάζεται έτσι το iPhone 2021) θα είναι μικρότερη.\nΩστόσο, υπάρχουν επίσης φήμες ότι η Apple θα φέρει τουλάχιστον ένα νέο μοντέλο στην αγορά το 2022 χωρίς καμία εγκοπή. Το iPhone 14 Pro (το μοντέλο του 2022 και διάδοχος του iPhone 13 Pro ή του iPhone 12s Pro), σύμφωνα με τον Ming-Chi Kuo, θα έχει «punch-hole σχεδιασμό οθόνης».\nΠώς θα επηρεάσει αυτός ο notch-less σχεδιασμός το μέλλον του iPhone;\nΧωρίς εγκοπή: τι γίνεται με το Face ID;\nΕάν τα σχέδια της Apple πρόκειται να αφαιρέσουν την εγκοπή, προκύπτει το ακόλουθο ερώτημα: πού θα τοποθετήσουν τους αισθητήρες Face ID; Αυτή η τεχνολογία θα πρέπει κάπου να υπάρχει.\nΟ ανταγωνισμός έχει ήδη δείξει ότι υπάρχουν εναλλακτικές λύσεις. Ακόμη και αν αυτές οι επιλογές δεν είναι τόσο ασφαλείς όσο το Face ID της Apple. Ακόμα και η Apple αναγνωρίζει ότι το Face ID δεν είναι το παν. Εξάλλου το τρέχον iPad Air διαθέτει ενσωματωμένο Touch ID στο κουμπί λειτουργίας.\nΠώς θα μπορούσε να είναι ένα notch-less iPhone;\nΕίναι σχετικά απίθανο η Apple να παραιτηθεί από το Face ID για μια υποδεέστερη μέθοδο. Η αναγνώριση προσώπου πιθανότατα θα αντικατασταθεί, μόνο εάν η Apple θα έχει αναπτύξει μια εναλλακτική λύση. Μία που θα είναι τουλάχιστον εξίσου ασφαλής και πρακτική ταυτόχρονα. Αλλά χρειάζεται ένα iPhone με Face ID να έχει και εγκοπή;\nΈνας προγραμματιστής iOS δημοσίευσε τρεις διαφορετικές επιλογές σχεδίασης στο λογαριασμό του στο Twitter. Αυτές δείχνουν ένα iPhone που εξακολουθεί να είναι εξοπλισμένο με αναγνωριστικό προσώπου, αλλά δεν έχει εγκοπή.\nΤο concept του δείχνει πώς η Apple θα μπορούσε να χρησιμοποιήσει το “punch-hole design” που προτείνει ο Kuo. Αν και σε αυτήν την περίπτωση θα είναι «τρύπες» και όχι «τρύπα». Η μπροστινή κάμερα, μαζί με τους αισθητήρες Face ID, δεν θα είναι πλέον «κρυμμένη» στην εγκοπή. Θα φαίνονται ως τρεις μικρές μαύρες κουκκίδες στην οθόνη. Αυτές μπορούν να τοποθετηθούν διαφορετικά: Οριζόντια (όπως συμβαίνει σήμερα με την εγκοπή) ή ως τρίγωνο. Μια τρίτη παραλλαγή δείχνει το Face ID κάτω από την οθόνη.\nΑν αυτό το σχέδιο είναι καλύτερο από το σημερινό, που περιέχει το notch, είναι θέμα γούστου. Εσείς θα προτιμούσατε να παραμείνει η εγκοπή ή να υπάρχουν τρεις «τρύπες» στην οθόνη;\niPhone, iPhone 2022, iPhone χωρίς εγκοπή, Διαρροή, εγκοπή, Φήμες\nΈρχεται το foldable iPhone το 2023! Θα αποσταλούν έως και 20 εκατομμύρια μονάδες.\niOS 14.5: Πώς να ξεκλειδώσετε το iPhone με το Apple Watch φορώντας μάσκα\niOS 14.5: Πώς να εμποδίσετε εφαρμογές να σας καταγράφουν\nΆνδρας παρήγγειλε μήλα online και κέρδισε iPhone SE\nApple event “Spring Loaded”: Τα νέα AirTag, iPad και iMac\nFun & Facts (31)\nTech News (263)


Για το Αφγανιστάν – weknowhow\nΜια τεράστια κρίση έχει ξεσπάσει στο Αφγανιστάν, η οποία αφορά άμεσα όλη την ανθρωπότητα, καθώς η ομάδα των ταλιμπάν στερεί με τη βια βασικά δικαιώματα των κατοίκων. Στην επιστολή που έλαβε η Angelina Jolie και την οποία δημοσίευσε στον λογαριασμό της στο instagram, η έφηβη από το Αφγανιστάν γράφει:\n« Είμαι μια νεαρή κοπέλα. Ζω στο Αφγανιστάν και πριν έρθουν οι ταλιμπάν όλοι πηγαίναμε στη δουλειά και στο σχολείο, όπως συνηθίζαμε καθημερινά. Είχαμε όλοι δικαιώματα και μπορούσαμε να τα υπερασπιστούμε ελεύθερα, αλλά αφού ήρθαν αυτοί, τους οποίους όλοι φοβόμαστε, πιστεύουμε ότι όλα μας τα όνειρα χάθηκαν. Όλοι θεωρούμε ότι τα δικαιώματά μας έχουν καταπατηθεί και δεν μπορούμε να φύγουμε. Η δουλειά και το σχολείο είναι πολύ μακριά. Μερικοί νομίζουν πως οι ταλιμπάν έχουν αλλάξει, αλλά εγώ δεν το πιστεύω γιατί έχουν κάνει πολλά στο παρελθόν…\n[…] Η ζωή όλων μας εδώ είναι σκοτεινή, έχουμε χάσει την ελευθερία μας, και είμαστε ξανά φυλακισμένοι.»\nΑυτή η κρίση δεν πρέπει σε καμία περίπτωση να μας αφήνει αδιάφορους και απαθείς. Χρειάζεται όλοι να ενεργοποιηθούμε και να βοηθήσουμε όπως μπορούμε ο καθένας. Το οφείλουμε όλοι στους συνανθρώπους μας που στερούνται τα απαράγραπτα δικαιώματά τους.\nΜερικοί τρόποι με τους οποίους μπορεί κάποιος να βοηθήσει είναι:\nΗ συνεχής και έγκυρη ενημέρωση σχετικά με το θέμα. Πολλές φορές μπορεί στα ΜΜΕ ή στα μέσα κοινωνικής δικτύωσης να συναντήσουμε ανακριβείς πληροφορίες. Χρειάζεται να κάνουμε την έρευνά μας σε διάφορες έμπιστες πηγές, προκειμένου να γνωρίζουμε τα πραγματικά γεγονότα.\nΗ αναδημοσίευση πληροφοριών στα μέσα κοινωνικής δικτύωσης μπορεί να βοηθήσει με την ευαισθητοποίηση ακόμα περισσότερων ανθρώπων.\nΟι δωρεές σε σχετικούς οργανισμούς ακόμα και μικρών ποσών, σίγουρα είναι ένας έμπρακτος τρόπος να βοηθήσουμε την κατάσταση από μακριά.\nΠαραθέτουμε ενδεικτικά μερικές οργανώσεις:


Εγκυμοσύνη: Τι ισχύει για ταξίδια, ηλιοθεραπεία και μπάνιο στη θάλασσα\nΠολλές έγκυες γυναίκες αναρωτιούνται αν μπορούν να ταξιδέψουν σε άλλες χώρες για διακοπές, αν μπορούν να κολυμπήσουν στη θάλασσα ή αν μπορούν να κάνουν ηλιοθεραπεία.\nΟ μαιευτήρας – γυναικολόγος Σωτήρης Τρομπούκης, δίνει συμβουλές προς τις εγκυμονούσες, προκειμένου να απολαύσουν το καλοκαίρι και να προστατεύσουν την υγεία του εμβρύου και τη δική τους.\nΣτην εγκυμοσύνη τις περισσότερες φορές δεν απαγορεύονται τα ταξίδια. Αυτό όμως που πρέπει να γνωρίζουν οι έγκυες γυναίκες είναι ότι τα ταξίδια δεν επιτρέπονται σε περιπτώσεις με ιστορικό αποβολών ή αν υπάρχουν προβλήματα στην εγκυμοσύνη. Τα ταξίδια δε συστήνονται στις περιπτώσεις που οι γυναίκες λαμβάνουν φάρμακα για μείωση συσπάσεων μήτρας, καθώς και στις περιπτώσεις μειωμένης ανάπτυξης του εμβρύου.\nΟ κ. Τρομπούκης, σημειώνει ότι καλό είναι οι μέλλουσες μαμάδες να αποφεύγουν τα πολύωρα ταξίδια και την ακινησία. Πρέπει να τεντώνουν τα πόδια τους και να περπατάνε για την καλή κυκλοφορία του αίματος, ενώ τα ταξίδια είναι καλύτερο να γίνονται στο πρώτο και δεύτερο τρίμηνο. Συστήνεται να αποφεύγονται στο τρίτο τρίμηνο. Να σημειωθεί ότι στις περισσότερες αεροπορικές εταιρείες δεν επιτρέπεται η επιβίβαση στο αεροσκάφος σε έγκυο άνω των 37 εβδομάδων.\nΌσες έγκυες γυναίκες επιλέξουν αεροπλάνο, καλό είναι να επιλέξουν θέση σε διάδρομο για να μπορούν να σηκώνονται. Για να μην υπάρχει κίνδυνος φλεβικής θρόμβωσης, οι γυναίκες πρέπει να τεντώνουν τα πόδια τους σε τακτικά διαστήματα, να περπατάνε συχνά στο αεροσκάφος και να πίνουν άφθονο νερό για να αποφύγουν την αφυδάτωση. Επιπλέον, πρέπει να ρωτήσουν το γιατρό τους μήπως πρέπει να φορέσουν ειδικές ελαστικές κάλτσες για τη βελτίωση της κυκλοφορίας του αίματος.\nΤο επόμενο ερώτημα που θέτουν πολλές μέλλουσες μαμάδες είναι αν μπορούν να κάνουν ηλιοθεραπεία.\nΚαλό είναι το καλοκαίρι οι έγκυες γυναίκες να μην επιδιώξουν το μαύρισμα, γιατί κατά τη διάρκεια της εγκυμοσύνης το δέρμα είναι πιο ευαίσθητο (π.χ. οι ορμόνες οδηγούν στην παραγωγή περισσότερης μελανίνης), με αποτέλεσμα οι εγκυμονούσες να κινδυνεύουν να εμφανίσουν κηλίδες, πανάδες, ακόμη και ηλιακά εγκαύματα. Αποφεύγετε την ηλιοθεραπεία τις μεσημεριανές ώρες και προτιμήστε σκιερούς και δροσερούς χώρους και να έχουν παρέα άφθονα υγρά, μεγάλο καπέλο και αντηλιακό ευρέος φάσματος με πάνω από 30 δείκτη προστασίας.\nΟι μέλλουσες μαμάδες πρέπει να ακολουθούν κάποιους βασικούς κανόνες στην παραλία για να μην θέσουν σε κίνδυνο το έμβρυο και τη δική τους ζωή. Το κολύμπι στη θάλασσα είναι μεν ιδανική άσκηση που διώχνει την ένταση, μειώνει το πρήξιμο στα πόδια και χαλαρώνει τις έγκυες γυναίκες, αλλά η θάλασσα μπορεί να κρύβει κινδύνους.\nΤο κολύμπι στη θάλασσα επιτρέπεται σε όλους τους μήνες της εγκυμοσύνης, εκτός από τον ένατο και πάντα με ήπιες κινήσεις. Δεν πρέπει οι έγκυες γυναίκες να κολυμπάνε μόνες τους, αλλά πάντα με παρέα, γιατί μπορούν να νιώσουν ξαφνικά αδιαθεσία και να χρειαστούν βοήθεια. Δεν αποκλείεται μέσα στη θάλασσα να τις πιάσει κράμπα. Στην περίπτωση αυτή δεν πρέπει να χάσουν την ψυχραιμία τους και να πανικοβληθούν, αλλά να παραμείνουν ανάσκελα μέχρι να υποχωρήσει η κράμπα και στη συνέχεια να βγουν από τη θάλασσα.\nΟι έγκυες δεν πρέπει να κολυμπάνε τις ώρες μεταξύ 11.00-17.00 και να μην είναι στη θάλασσα πάνω από 15 λεπτά. Φυσικά οι βουτιές και τα θαλάσσια σπορ απαγορεύονται για την αποφυγή ατυχημάτων. Επίσης, δεν είναι καλό για την υγεία τους οι απότομες αλλαγές της θερμοκρασίας. Αυτό σημαίνει πως πρέπει να μπαίνετε σταδιακά στο νερό και όχι απότομα και να μην παραμένετε αρκετή ώρα μέσα στη θάλασσα όταν το νερό είναι κρύο.\nΑμέσως μετά το μπάνιο πρέπει να ξεπλένεστε καλά με νερό και να αλλάζετε μαγιό για να μην εμφανίσετε κολπίτιδες ή κρύωμα. Το ξάπλωμα πάνω στην άμμο απαγορεύεται για την αποφυγή μολύνσεων. Πρέπει να κάθεστε πάνω σε ψάθα ή πετσέτα και πάντα κάτω από ομπρέλα.\nΗ θάλασσα είναι καλύτερη επιλογή από την πισίνα. Οι έγκυες που επιλέγουν πισίνα, πρέπει να είναι σίγουρες πως τηρούνται αυστηρά οι κανόνες υγιεινής και καθαριότητας. Αν δεν είναι καθαρό το νερό, υπάρχει ο κίνδυνος λοιμώξεων που μπορεί να προκαλέσουν επιπλοκές στην εγκυμοσύνη.


Yabba Dabba-Dinosaurs: Matching Pairs παιχνίδι στο Kizi2Games.Net\nΑπολαύστε Yabba Dabba-Dinosaurs: Matching Pairs online δωρεάν παιχνίδι. Η πλοκή του είναι αφιερωμένη σε όλους τους λάτρεις των Flintstones. Φυσικά, τους έχετε, οπότε εδώ είστε. Αυτή η προσαρμογή έχει επιπλέον προσωπικότητες. Το όνομα υποδηλώνει ότι το παιχνίδι αφορά τα αρχαία πλάσματα, τα οποία κατοικούν μαζί με τους ανθρώπους της Λίθινης Εποχής. Το παιχνίδι Yabba Dabba-Dinosaurs: Matching Pairs προσφέρει έναν συναρπαστικό και χρήσιμο ελεύθερο χρόνο με τη βοήθεια των πιο αστείων πλασμάτων της πέτρινης εποχής. Βρείτε τα αντίστοιχα σύνολα στις κάρτες. Λάβετε υπόψη σας ότι τα ίδια πλάσματα είναι κρυμμένα στο πίσω μέρος των καρτών παρόμοιας απόχρωσης και σχήματος. Μόλις αντιστοιχίσετε τις κάρτες για έναν δεινόσαυρο, θα εγκαταλείψει το γήπεδο παιχνιδιού. Χρησιμοποιήστε κάθε είδους συσκευές και γκάτζετ για να δοκιμάσετε τις ικανότητες μνήμης σας και να τις βελτιώσετε.


Μπισκότα ολικής άλεσεως με νιφάδες βρώμης και ξηρούς καρπούς ~ enter2life.gr\nΜπισκότα ολικής άλεσεως με νιφάδες βρώμης και ξηρούς καρπούς\nΟκτωβρίου 10, 2011 el glyka mpiskota Syntages enter2life.gr\nΝόστιμα, υγιεινά και χορταστικά μπισκότα πλούσια σε πρωτεΐνες, βιταμίνες, σίδηρο και θρεπτικά συστατικά. Το μπισκότο ολικής άλεσης με νιφάδες βρώμης και ξηρούς καρπούς είναι η βάση της Δίαιτας του Μπισκότου.\n3 αυγά ή 6 ασπράδια αυγών\n1/4 της κούπας πολτός μπανάνας (1 μπανάνα περίπου)\n2 κούπες δημητριακά πρωινού ολικής άλεσης ή μούσλι\n1 κούπα ξηροί καρποί\n1/2 κούπα αποξηραμένα φρούτα της επιλογής μας\n1 βανίλια σε σκόνη ή 1 κουταλιά εκχύλισμα βανίλιας\nΣε ένα μπολ προσθέτουμε τις νιφάδες βρώμης, το αλεύρι, τα δημητριακά/μούσλι, το γάλα, τους ξηρούς καρπούς, τα αποξηραμένα φρούτα, το μπέικιν πάουντερ, την κανέλα, την βανίλια, το αλάτι και ανακατεύουμε.\nΣε ένα άλλο μπολ χτυπάμε τα αυγά με τη ζάχαρη και το μέλι.\nΠροσθέτουμε το λάδι, το χυμό πορτοκάλι και ανακατεύουμε.\nΠροσθέτουμε το υγρό μείγμα στα στερεά υλικά και ανακατεύουμε μέχρι να ομογενοποιηθούν.\nΓια Μπισκότα Σοκολάτας: Χωρίζουμε τη ζύμη στα δυο και στο ένα μέρος της προσθέτουμε 3 κουταλιές κακάο και ανακατεύουμε. Αντί για κακάο μπορούμε να προσθέσουμε 100 γραμμ. μαύρη σοκολάτα κομμένη σε κομματάκια.\nΣε ένα ταψί απλώνουμε χαρτί ψησίματος. Με ένα κουτάλι ή με το κουτάλι παγωτού παίρνουμε λίγο από το μείγμα και το τοποθετούμε στο χαρτί ψησίματος σχηματίζοντας στρογγυλά μπισκότα. Για να μην κολλάει το μείγμα στο κουτάλι πριν πάρουμε λίγο από το μείγμα το βρέχουμε με λίγο νερό. Τα μπισκότα να έχουν διάμετρο 6 εκατοστών περίπου.\nΨήνουμε σε προθερμασμένο φούρνο στους 200 βαθμούς για 15 λεπτά περίπου μέχρι να πάρουν ένα ομοιόμορφο ρόδινο χρώμα.\nΌταν τα βγάλουμε από τον φούρνο τα αφήνουμε να κρυώσουν και τα αποθηκεύουμε σε αεροστεγές δοχείο.


Αυτό που για χρόνια θεωρούσαμε τελευταίο άλμπουμ των Coal Chamber (μέχρι να εκδωθεί το περσινό, τέταρτο στούντιο άλμπουμ τους) τελειώνει με ένα από τα πιο σκοτεινά τραγούδια του συγκροτήματος. Το riff του βυθίζεται όλο και περισσότερο στα βάθη της κόλασης, δευτερόλεπτο στο δευτερόλεπτο. Στα τέσσερα λεπτά του, ο τραγουδιστής Dez Fafara γδέρνει τις φωνητικές του χορδές, ενώ το τραγούδι σέρνεται σε έναν ωκεανό μεταλλικής λάσπης...\nTο ένα και μοναδικό άλμπουμ των Deep Purple, στο οποίο παίζει κιθάρα ο μεγάλος Tommy Bolin και όχι ο Ritchie Blackmore, τελειώνει με ένα καταπληκτικό τραγούδι. Είναι ένα από τα λίγα τραγούδια του άλμπουμ, στη σύνθεση του οποίου δεν έχει συμμετάσχει ο εν λόγω κιθαρίστας, αποτελώντας δημιουργία του δίδυμου των David Coverdale και Glenn Hughes. Στα σχεδόν πεντέμιση ατμοσφαιρικά λεπτά του, η διφωνία των δύο τραγουδιστών συνδυάζεται άριστα με την κιθάρα του προώρα χαμένου Bolin, αλλά και με τα διαστημικά keyboards του Jon Lord (που πραγματικά δίνουν ρέστα), ολοκληρώνοντας ένα παρεξηγημένο άλμπουμ των Deep Purple, με τρόπο αξέχαστο.\nΜετά την αποχώρησή του από τους Ramones, o Richie έμεινε στην αξιοπρεπή αφάνεια. Όταν πια τα φώτα είχαν, όχι μόνο σβήσει, αλλά κρυώσει κιόλας, ο θρυλικός drummer αποφάσισε να βγει από το καβούκι του, κυκλοφορώντας ένα φοβερό προσωπικό άλμπουμ, το οποίο τελειώνει νοσταλγικά με το 'Forgotten Years'. Οι στίχοι του, αλλά και το κιθαριστικό solo, απογειώνουν το τραγούδι, που πραγματικά χαίρεται κανείς να ακούει από το στόμα του Richie.\n'(Just A) Patsy'\nΟι Sick Of It All ήταν πάντα επιθετικοί. Τα κύματα επίθεσης που εξαπολύουν βρίσκονται στη μεγαλύτερη ορμή τους στο τελευταίο τραγούδι του τελευταίου άλμπουμ, που κυκλοφόρησαν την προηγούμενη χιλιετία. Hard-core και στοιχεία hip-hop συνδυάζονται κατάλληλα για να προκύψει αυτό το ολιγόλεπτο τραγούδι, το οποίο ξεκινάει με το παραμορφωμένο μπάσο και τελειώνει με το ανελέητο κοπάνημα στα drums.\nΈνα από τα καλύτερα άλμπουμ των Radiohead κλείνει με ένα από τα καλύτερα τραγούδια τους. Ο κυκλωτικός και εμμονικός ρυθμός του στοιχειώνει τον εγκέφαλο, κάνοντας τα τρισήμιση λεπτά του να μοιάζουν αιώνας. Άλλες φορές, μοιάζει δευτερόλεπτα, γιατί όλα τα ωραία πράγματα διαρκούν λίγο... Ο Τhom Yorke τραγουδάει χωρίς ανάσα τους κοφτούς του στίχους, δημιουργώντας ένα αγχωτικό ηχητικό σύννεφο, που πλανάται πάνω από το κεφάλι του ακροατή...\nΗ τρίτη δισκογραφική δουλειά της αγαπημένης τραγουδίστριας τελειώνει με ένα τραγούδι, για το οποίο θα μπορούσε να γίνει μια ολόκληρη κουβέντα. Η απόμακρη κιθάρα του δημιουργεί εξωπραγματική ατμόσφαιρα. Τα keyboards συμβάλλον μέγιστα σε αυτή, ενώ η μελαγχολική φωνή της PJ κατακτάει τα αυτιά μας, χωρίς καμία δυσκολία. Το 'The Dancer' είναι ένα από τα καλύτερα τραγούδια της PJ και ταυτόχρονα είναι ένα θαυμάσιο δείγμα της ευφυίας που διακατείχε ένα σημαντικό μέρος της alternative σκηνής των 90s.\nΤο μεγαλύτερο σε διάρκεια τραγούδι των Helmet βρίσκεται στο τέλος του πιο πρόσφατου άλμπουμ τους. Οι πρώτες νότες σκαφτής κιθάρας εξελίσονται σε ένα αργόσυρτο τραγούδι, με παρανοϊκά κιθαριστικά σόλο, πιστά στην παράδοση του Page Hamilton. Το μοτίβο αυτό διατηρείται για τεσσεράμιση λεπτά, όταν, μετά από μια μικρή παύση, τα πράγματα γκαζώνουν, γεμίζοντας τα υπόλοιπα δύο λεπτά με επιθετικούς ήχους (αρχικά) και απροσδιόριστους ήχους (τελικά).\nΕνώ συνήθως τα ομότιτλα άλμπουμ είναι τα ντεμπούτα των συγκροτημάτων, το ομότιτλο των Wire κυκλοφόρησε το 2015, τέσσερις σχεδόν δεκαετίες μετά την ίδρυση του group. Τα οχτώμιση λεπτά του αδυσώπητα μονότονου ρυθμού του είναι ικανά να προκαλέσουν φαινόμενα συντονισμού ακόμα και στον πιο αντιδραστικό εγκέφαλο, ταξιδεύοντάς τον στο σύμπαν του αξεπέραστου βρετανικού συγκροτήματος. Μεγαλύτερο σε διάρκεια ακόμα και από τον εφτάλεπτο ύμνο, που ακούει στο όνομα 'A Touching Display', το 'Harpooned' είναι μια από τις πιο γερές αποδείξεις των αστείρευτων ικανοτήτων των Wire.\nΤο πρώτο άλμπουμ των Kyuss είναι ένα ακατέργαστο σύνολο από τραγούδια, τα οποία αποτελούν προπομπό του τι έπεται να γίνει τα επόμενα χρόνια... Ο όγκος της κιθάρας και του μπάσου είναι ασύλληπτος, αν και η παραγωγή είναι πρωτόγονη. Μοιάζει σα να θέλουν οι Kyuss να μας προετοιμάσουν για τη συνέχεια, μέσω του συγκεκριμένου ντεμπούτου, το οποίο κλείνει με τον καλύτερο τρόπο. Τα τέσσερα τελευταία λεπτά του άλμπουμ ανήκουν στο τραγούδι 'Stage III', το οποίο είναι από τα πιο βαριά τραγούδια της συγκεκριμένης δισκογραφικής δουλειάς. Πρόκειται για ένα instrumental τραγούδι, στο οποίο το μπάσο ισοπεδώνει τα πάντα στο πέρασμά του, ενώ τα εφέ της παραμορφωμένης κιθάρας δημιουργούν ένα μεθυστικό space σκηνικό, ντυμένο με μπόλικη επιθετικότητα.\nTo συγκεκριμένο άλμπουμ είναι η μουσική επένδυση για το ομότιτλο ντοκυμαντέρ, που αναφέρεται στην πορεία του συγκροτήματος. Περιέχει ακυκλοφόρητα τραγούδια, κορυφαίο από τα οποία είναι το τελευταίο, 'Slo Crostic'. Πρόκειται για instrumental τραγούδι, στο οποίο μπερδεύονται με ιδανικό τρόπο οι ήχοι της κιθάρας και του μπάσου, δίνοντας μια αντιπροσωπευτική εικόνα για τον αμίμητο ήχο του θρυλικού παρελθοντικού συγκροτήματος.


Όμορφη σοφίτα, χτισμένη σε ρουστίκ ατμόσφαιρα με ωραία θέα στον ποταμό Valdivia. Έχει παράθυρα με θερμικό πάνελ, είναι πολύ φωτεινό και έχει μοντέρνα κατασκευή. Θέρμανση Pellet, κάμερα ασφαλείας, καλωδιακή τηλεόραση, εξαιρετικό ίντερνετ, έξυπνη τηλεόραση, ηλεκτρονική θέρμανση, ψησταριά κ.λπ.\n*Πριν από την άφιξη, η σοφίτα υπόκειται σε αποστείρωση και απολύμανση με τη χρήση ενός υπερυψωμένου (FAQC) και μιας λάμπας όζοντος, η οποία σας επιτρέπει να φτάσετε σε κάθε γωνιά του χώρου, αφαιρώντας ιούς και βακτήρια.\nΟι ανοιχτοί χώροι είναι το κύριο χαρακτηριστικό μιας σοφίτας, δίνοντας την αίσθηση της ευρύχωρης και άνεσης. Τα συρόμενα παράθυρα σας επιτρέπουν να θαυμάσετε τον ποταμό Pedro de Valdivia που ρέει στη θάλασσα και απολαμβάνει το τοπικό τοπίο.\nΒρίσκεται 15 λεπτά από τη Valdivia και 5 λεπτά από τη Niebla. Σε αυτήν την περιήγηση υπάρχουν τουριστικά αξιοθέατα όπως η ζυθοποιία Kunstmann, η τοπική Embarcadero προς το Corral και το νησί Marcera, η Playa Grande de Niebla, η Feria Costumbrista για να απολαύσετε την τοπική κουζίνα.\nΜπορείτε να επικοινωνήσετε μέσω τηλεφώνου ή μηνυμάτων wsp. Φροντίζω πάντα για τις ανάγκες κάθε επισκέπτη.